title: Kenny Agostino

text: Kenny Agostino (s. 30. huhtikuuta 1992 Morristown, New Jersey, Yhdysvallat) on yhdysvaltalainen jääkiekkoilija, joka pelaa NHL-joukkue Calgary Flamesissa. Hänet varasi viidennellä kierroksella numerolla 140 Pittsburgh Penguins, mutta hänet kaupattiin Calgaryyn vastineeksi Jarome Iginlasta. Agostino pelasi neljä kautta yliopistojääkiekkoa Yale Bulldogsissa.


title: Kenny Agostino

text: Agostino pelasi lukiokiekkoa Delbartonissa, jossa hänestä tuli kaikkien aikojen eniten pisteitä tehnyt pelaaja 261 pisteellään. Pittsburgh Penguins varasi Agostinon .


title: Kenny Agostino

text: Agostino pelasi Yale Bulldogsissa, jossa hänestä tuli koulun historian vasta kolmas hattutempun tulokasvuotenaan tehnyt pelaaja. Myöhemminn Pittsburgh kauppasi Agostinon oikeudet Calgaryyn yhdessä Ben Hanowskin ja ensimmäisen kierroksen varauksen kanssa vastineeksi Jarome Iginlasta.


title: Kenny Agostino

text: Agostino pelasi Yalessa viimeisen kautensa 2013–2014, jolloin teki 32 ottelussa yhtä monta pistettä. Neljän vuoden collegeurallaan Agostino pelasi 134 ottelua ja teki niissä 132 pistettä. Kauden jälkeen Agostino teki Flamesin kanssa kahden vuoden sopimuksen, josta hän saa 900 000 dollaria kaudesta. Hän teki NHL-debyyttinsä 21. maaliskuuta 2014, jolloin Flames hävisi 6–5 Nashville Predatorsille. Agostino teki ensimmäisen maalinsa NHL:ssä 4. huhtikuuta ohittaessaan laukauksellaan Florida Panthersin maalivahti Roberto Luongon Calgaryn 2–1 -voitossa Floridasta.


title: Kenny Agostino

text: Kausina 2014–2015 Agostino pelasi Calgary Flamesin AHL-sarjaan kuuluvassa farmiseurassa Adirondack Flames, jossa hän keräsi 43 pistettä. Kaudella 2015-2016 hän pelasi toisessa Flamesin farmiseurassa, Stockton Heatissa ja keräsi 57 pistettä.


title: Kenny Agostino

text: Agostino nostettiin takaisin Calgary Flamesin NHL-joukkueen kokoonpanoon 2015–16 kauden alussa. Heinäkuussa 2016 Agostino solmi yhdeksi vuodeksi kaksisuuntaisen sopimuksen St. Louis Bluesin kanssa.


title: Olet uneni kaunein

text: ”Olet uneni kaunein” on suomalaisartisti Johanna Kurkelan kappale hänen toiselta studioalbumiltaan, "Marmoritaivaalta". Warner Music Finland julkaisi sen albumin toisena singlenä 7. maaliskuuta 2007. Kurkela osallistui kappaleella vuoden 2007 Eurovision laulukilpailun Suomen-karsintoihin. Kappale pääsi finaaliin, mutta ei voittanut.


title: Olet uneni kaunein

text: ”Olet uneni kaunein” nousi keväällä 2007 neljäksi viikoksi latauslistalle, jossa sen paras sijoitus oli 12. sija.


title: Mark Fraser

text: Mark Fraser (s. 29. syyskuuta 1986 Ottawa, Ontario, Kanada) on kanadalainen jääkiekkopuolustaja, joka on pelannut NHL-seura Ottawa Senatorsin organisaatiossa. Hän siirtyi TPS:aan ja pelaamaan Jääkiekon SM-liigaa syyskaudella 2017. Ennen joulutaukoa hänen vahvistettiin saaneen jatkosopimuksen try-out -koejakson jälkeen.


title: Mark Fraser

text: Fraser pelasi juniorikiekkoa Kitchener Rangersissa, OHL:ssä vuosina 2004–2006. Toisella kaudellaan hän toimi joukkueen kapteenina Mike Richardsin lähitessä joukkueesta. Hänet varattiin New Jersey Devilsiin kolmannella kierroksella numerolla 84 . Ensimmäisen ottelunsa ammattilaistasolla Fraser pelasi kauden 2005–2006 lopulla Devilsin farmiseurassa Albany Devilsissä. Ensimmäisen täyden kauden ammattilaisena Fraser pelasi 2006–2007 Lowell Devilsissä. Samalla kaudella hän pelasi NHL:ssä seitsemän ottelua. Hän pelasi Lowellissa myös kaudella 2008–2009, kun ei onnistunut ottamaan paikkaa New Jerseyn kokoonpanossa.


title: Mark Fraser

text: 24. lokakuuta 2009 Fraser teki ensimmäisen NHL-maalinsa Pittsburgh Penguinsin Marc-Andre Fleurya vastaan.


title: Mark Fraser

text: 12. joulukuuta 2011 Fraser kaupattiin Rod Pelleyn ja seitsemännen kierroksen varauksen kanssa Anaheim Ducksiin, joka antoi tilalle Kurtis Fosterin sekä Timo Pielmeierin. Myöhemmin Fraser vaihdettiin Anaheimista Toronto Maple Leafsiin Dale Mitchellin tilalle.


title: Mark Fraser

text: 30. heinäkuuta 2013 Fraser ja Maple Leafs tekivät vuoden mittaisen sopimuksen, josta hän sai 1,275 miljoonaa dollaria. 31. tammikuuta 2014 Maple Leafs kauppasi Fraserin Edmonton Oilersiin, joka antoi tilalle oikeudet Teemu Hartikaiseen sekä Cam Abneyn.


title: Mark Fraser

text: Vapaiden pelaajien markkinoilta Fraser teki lyhyen paluun New Jersey Devilsin riveihin solmittuaan sopimuksen farmijoukkue Albany Devilsin kanssa 2. marraskuuta 2014. 18. joulukuuta hän sai sopimuksen NHL-Devilsiin. Paluu NHL:ään toteutui 3. tammikuuta 2015, kun hän pelasi New Jerseyn paidassa Philadelphia Flyersia vastaan.


title: Aram Mp3

text: Aram Sargsyan, taiteilijanimeltään Aram Mp3 (s. 5. huhtikuuta 1984 Jerevan), on armenialainen laulaja, joka edusti Armeniaa vuoden 2014 Euroviisuissa Kööpenhaminassa kappaleella ”Not Alone”. Hän sijoittui kilpailun finaalissa neljänneksi.


title: Olen sinussa

text: Olen sinussa on suomalaisartisti Johanna Kurkelan kappale hänen "Hetki hiljaa" -nimiseltä esikoisalbumilta. Warner Music Finland julkaisi sen artistin ensimmäisenä singlenä 27. heinäkuuta 2005. Kappaleen on säveltänyt Tomi Aholainen ja sanoittanut Sinikka Svärd.


title: Olen sinussa

text: "Olen sinussa" ei sijoittunut lainkaan Suomen virallisille listoille. Kappale oli kuitenkin yksi Radio Suomen soitetuimpia kappaleita elo–syyskuussa 2005.


title: Dathan Ritzenhein

text: Dathan Ritzenhein (s. 30. joulukuuta 1982 Grand Rapids Michigan Yhdysvallat) on yhdysvaltalainen kestävyysjuoksija.


title: Dathan Ritzenhein

text: 10 000 metrin juoksu


title: Dathan Ritzenhein

text: Maraton


title: Dathan Ritzenhein

text: Puolimaraton


title: Joan Alcover

text: Joan Alcover i Maspons (3. toukokuuta 1854 - 25. helmikuuta 1926) oli espanjalainen runoilija, joka kirjoitti suuren osan tuotannostaan katalaanin kielellä.


title: Joan Alcover

text: Alcover syntyi Palmassa Mallorcalla, ja aloitti oikeustieteen opintonsa siellä ja jatkoi Barcelonassa. Valmistuttuaan vuonna 1878 hän palasi Mallorcalle hallintotehtäviin. Hän toimi liberaalipuolueessa ja muutti muutamiksi vuosiksi Madridiin puolueen edustajaksi cortsissa, mutta palasi takaisin synnyinsaarilleen.


title: Joan Alcover

text: Alcoverin varhaisin tuotanto on kirjoitettu kataloniaksi, mutta hän siirtyi vähitellen käyttämään espanjaa. Hänestä tuli tunnettu hahmo Mallorcan intellektuellien keskuudessa. Alcoverin perhettä koettelivat monet tragediat. Hän menetti enimmäisen vaimonsa ja neljä viidestä lapsestaan. Alcover koki syvän hermoromahduksen. Toipuessaan hän alkoi kirjoittaa uudella tyylillä ja vuodesta 1903 alkaen yksinomaan katalaanin kielellä. Kuuluisimmat Alcoverin ruonoista kuvaavat tuskaa jota hän koki vaimon ja lasten kuoleman takia.


title: Joan Alcover

text: Monia Alcoverin runoja on sävelletty, ja Amadeu Vivesin säveltämästä runosta "La Balanguera" tuli vuonna 1996 Mallorcan kansallislaulu.


title: Arto Aniluoto

text: Arto Juhani Aniluoto (s. 7. heinäkuuta 1976) on suomalainen kaupunkitutkimukseen erikoistunut sosiologi ja Suomen EU- ja Eurooppa-järjestöjen kansallisen kattojärjestön Eurooppalainen Suomi ry:n toiminnanjohtaja vuodesta 2008 lähtien.


title: Arto Aniluoto

text: Aniluoto on valmistunut valtiotieteiden maisteriksi vuonna 2004 Helsingin yliopistosta, jossa hän valmistelee myös korkeakoulututkimuksen alaan kuuluvaa väitöskirjaa. Aiemmin hän on toiminut mm. Helsingin yliopiston ylioppilaskunnan pääsihteerinä ja varapuheenjohtajana sekä lukuisissa Helsingin yliopiston työ- ja hallintotehtävissä, mm. yliopiston hallituksen jäsenenä. Hän on myös vaikuttanut lukuisissa kansalaisjärjestöissä 1990-luvulta alkaen, mm. Yhteiskunta-alan korkeakoulutetut ry:n liittovaltuustossa ja hallituksessa, Eteläsuomalaisen osakunnan kuraattorina ja hallituksessa, Kannunvalajat ry:n pitkäaikaisena toimijana sekä Helsingin yliopiston alumniyhdistyksen valtuuskunnassa. Lisäksi hän on hoitanut kokoomuksen mandaatilla kunnallispoliittisia luottamustehtäviä Helsingissä.


title: Kurtinvuoren kalliomaalaukset

text: Kurtinvuoren kalliomaalaus sijaitsee Enonkoskella Etelä-Savossa. Kalliomaalaus on tehty suureen siirtolohkareeseen, jonka alle on jäänyt luolamainen tila. Maalauksen löysivät Aarre ja Pirjo Rauhala (Uino) vuonna 1975 ja se ajoitetaan kivikaudelle.


title: Kurtinvuoren kalliomaalaukset

text: Maalauskallio sijaitsee Enonkosken kirkosta noin 6 kilometriä pohjoiseen tärkeän vesireitin varrella Enonveden ja Pyyveden yhdistävän Hanhivirran lähellä sen pohjoisrannassa. Matkaa Hanhivirran lossista on noin 4,2 kilometriä. Kallio laskee veteen Kurtinvuoren eteläpuolella ja kallion itäpuolella on kallioseinämän terassilla siirtolohkare, jossa maalaus sijaitsee. Maalaus on 7,2 metriä Enonveden pintaa ylempänä.


title: Kurtinvuoren kalliomaalaukset

text: Siirtolohkareesta ylempänä sijaitsee kallioseinien suojaama tasaisempi alue, joka on saattanut olla sopiva oleskelupaikka. Maalausalueen muu ympäristö on louhikkoisena oleskelulle sopimatonta aluetta.


title: Kurtinvuoren kalliomaalaukset

text: Maalaus on tehty louhikon päälle rojahtaneen suureen siirtolohkareeseen, jonka alle on muodostunut luolamainen tila. Suojaisan suuaukon ympärille on maalattu joitakin kuvioita ja on täysin mahdollista, että luolaa on käytetty pakanallisiin riitteihin.


title: Kurtinvuoren kalliomaalaukset

text: Siirtolohkareen terävä lippa työntyy kauaksi eteenpäin tarjoten suojaisan ja viiston alapinnan punamaalilla tehdyille merkintöille ja muille jäljille. Myös luolan suuaukon reunaa on rajattu punavärillä, ellei se sitten ole valuvan kosteuden sinne kuljettamaa punaväriä. Rajaus on noin 2 metriä pitkä. Lipan oikealla puolella erottuu kaksi kuviota. Toinen on täyteisesti maalattu roikkuvavatsainen hirvimäinen eläinhahmo, jolla on pitkänomainen oikealle katsova pää. Pekka Kivikkään tulkinnan mukaan hirvi olisi ensin maalattu normaalin kokoisena, mutta jälkeenpäin siihen olisi lisätty mahdollisesti pieni venekuvio. Nykyään hirvi ja vene ovat sulautuneet yhteen ja saavat aikaan erikoisen vaikutelman. Hirven vasemmalla puolella on katkelmallinen kuvio, joka jää tunnistamattomaksi.


title: Kurtinvuoren kalliomaalaukset

text: Suuaukon edessä on suurehko kivi, jossa on punaväriä. Suttaantuneen punavärin alapuolelta voi mahdollisesti erottaa noin 60 senttimetriä pitkän oikealle katsovan hirven. Kiven kärki on rapautunut rikki ja siitä kohtaa on punaväri hävinnyt.


title: Jarkko Laine (nuorempi kirjailija)

text: Jarkko Laine (s. 4. toukokuuta 1982 Hollola) on suomalainen kirjailija. Hän on kotoisin Hollolasta mutta asuu nykyään Lahdessa. Hän on kirjoittanut "Tuhkametsä"-fantasiakirjasarjaa, mutta hänen uusin kirjansa "Piikki hihassa – ikuisesti sinun" on fiktiivinen kuvaus huumeiden käytöstä. Laine on ammatiltaan trukkikuski. Hän on tehnyt myös sanoituksia rock-yhtyeelleen. Laineen kirjoja ovat kustantaneet Nordbooks ja Bookhouse.


title: Oussou Konan

text: Oussou Konan Anicet Harian Maxmalon (s. 23. tammikuuta 1989 Anyama, Norsunluurannikko) on norsunluurannikkolainen jalkapalloilija, pelipaikaltaan hyökkääjä.


title: Oussou Konan

text: Konanin aiempia seuroja ovat olleet Africa Sports (2006–2008), Espérance Sportive de Tunis (2008–2010), Stade Tunisien (laina 2008), AS Marsa (laina 2009), Misr El Makasa (2010–2012), Al-Ahli (2012–2013), Hajer Club (laina 2013) ja Gaziantep Büyükşehir Belediyespor (2013).


title: Oussou Konan

text: Konan teki HJK:n kanssa maaliskuussa 2014 yhden kauden kattavan sopimuksen, johon sisältyy optio toisesta kaudesta.


title: Lipolyysi

text: Lipolyysi on aineenvaihdunnan lipidien hajotusreaktio, jossa triglyseridit hapetetaan glyseroliksi ja vapaiksi rasvahapoiksi. Glyseroli kulkeutuu verenkierron mukana pääsääntöisesti maksaan, ja rasvahapot energialähteiksi luurankolihaksille, maksalle ja sydämelle. Lipolyysin merkitys on paaston aikana säästää glukoosia punasoluille ja hermosoluille, jotka eivät pysty käyttämään rasvahappoja energian tuotantoon. Lipolyysille vastakkainen reaktio on lipogeneesi, jonka avulla elimistö pystyy tuottamaan rasva-aineita hiilihydraateista.


title: Lipolyysi

text: Tapahtumaa ohjataan hormonaalisesti hormoniherkän lipaasin kautta. Rasvakudos on erityisen herkkä insuliinin säätelylle, jonka vapautuminen vereen estää lipolyysiä. Paaston aikana aktivoituvat lipolyyttiset hormonit kuten glukagoni, kortikotropiini, adrenaliini ja noradrenaliini, jotka säätelevät hormoniherkkää lipaasia vaikuttamalla sen sijaintiin ja aktiivisuuteen. Aktivoituessaan lipaasi saa aikaan rasvahappojen vapautumisen vereen.


title: Lipolyysi

text: Soluihin veren mukana päätyneistä rasvahapoista tuotetaan beetaoksidaatiossa energiaa ATP:n muotoon.


title: Lütschine

text: Lütschine on joki Keski-Sveitsissä. Joen pituus on yhdeksän kilometriä, pisin alkujoki huomioon ottaen 22 kilometriä.


title: Lütschine

text: Lütschinen alkujoet "Weisse Lütschine" ja "Schwarze Lütschine" saavat alkunsa Bernin Alppien jäätiköiltä. Weisse Lütschine alkaa Lauterbrunnenin eteläpuolelta. Schwarze Lütschine alkaa Grindelwaldin kaakkoispuolen jäätiköiltä noin korkeudesta. Alkujoet yhdistyvät Zweilütschinenissä Lütschineksi. Joki laskee Brienzjärveen.


title: Lütschine

text: Merkittävimmät paikkakunnat joen varrella ovat Grindelwald, Lauterbrunnen ja Matten bei Interlaken.


title: Lütschine

text:
Lütschinessä ja sen sivujoissa on yhteensä viisi vesivoimalaa, joiden yhteisteho on noin .
Lütschinen virtaama vaihtelee vuosien 1924–2009 tietojen perusteella vuosittain melko vähän: joen vuotuinen keskivirtaama Wilderswilin Gsteigissä – nelisen kilometriä ennen joen laskemista Brienzjärveen – on ollut . Suurin keskivirtaama oli vuonna 1981 () ja pienin keskivirtaama vuonna 1976 (). Päivittäinen vaihtelu on suurempaa: suurin vuorokausikeskivirtaama on mitattu vuoden 2005 elokuussa () sekä pienin vuoden 1934 helmikuussa ().


title: Lütschine

text: Weisse Lütschinen virtaamaa mitataan Zweilütschinenissä juuri ennen alkujoen yhdistymistä. Weisse Lütschinen virtaama vaihtelee vuosien 1924–2009 tietojen perusteella vuosittain melko vähän: joen vuotuinen keskivirtaama on ollut . Suurin keskivirtaama oli vuonna 1999 () ja pienin keskivirtaama vuonna 1972 (). Päivittäinen vaihtelu on suurempaa: suurin vuorokausikeskivirtaama on mitattu vuoden 1933 elokuussa () sekä pienin vuoden 1964 helmi-maaliskuussa ().


title: IBU-Cup 2012–2013

text:
IBU-Cup 2012-13 alkoi 14. marraskuuta Ruotsin Idrestä ja päättyi 10. helmikuuta Slovakian Osrbliehin.
Ohjelmaan kuului seitsemän kilpailuviikonloppua. Ohjelmassa oli pikakilpailuja, takaa-ajoja, normaalimatkoja, sekä viestejä.


title: Kanslianeuvos (arvonimi)

text: Kanslianeuvoksen nimi ja arvo on Suomessa valtiovallan myöntämä arvonimi, joka ei liity mihinkään virkaan.


title: Kanslianeuvos (arvonimi)

text: Arvo suotiin 1800-luvulla usein ansioituneille professoreille. Myöhemmin arvonimeä on myönnetty muun muassa tieteellisten seurojen toimihenkilöille ja yliopistojen virkamiehille.


title: Kanslianeuvos (arvonimi)

text: Autonomian ajan arvojärjestyksessä kanslianeuvoksen arvonimi kuului kuudenteen arvoluokkaan yhdessä kollegineuvoksen kanssa kun yliopistojen vakinaiset professorit kuuluivat seitsemänteen arvoluokkaan.


title: Kanslianeuvos (arvonimi)

text: Kanslianeuvos on Suomessa tasavallan presidentin myöntämä arvonimi, joka kuuluu 6. ryhmään. Arvonimestä maksettavan veron määrä on joko .


title: Kanslianeuvos (arvonimi)

text: Itsenäisyyden aikana arvonimi myönnettiin ensimmäisen kerran vuonna 1920. Vuosina 1918–2013 kanslianeuvoksen arvonimi on myönnetty 199 henkilölle.


title: Kanslianeuvos (arvonimi)

text: Kanslianeuvoksia ovat tai ovat olleet:


title: Wu Peifu

text: Wu Peifu (22. huhtikuuta 1874 Penglai, Shandong – 4. joulukuuta 1939 Peking) oli kiinalainen sotaherra, joka piti hallussaan Kiinan pääkaupunkia Pekingiä 1920-luvun alussa.


title: Wu Peifu

text: Wu palveli Qing-dynastian viimeisinä vuosina kenraali Yuan Shikain komentamassa Beiyangin armeijassa ja kohosi tasavallan perustamisen jälkeen nopeasti korkeisiin asemiin. Ensimmäisenä presidenttinä toimineen Yuanin kuoltua vuonna 1916 Kiina ajautui valtataistelun seurauksena sisäiseen hajaannukseen, ja Wusta tuli vähitellen Pekingin kulloisellekin hallitukselle välttämätön tukija. Kesällä 1920 hän löi Mongolian vastaisella rajalla valtaa pitäneen sotapäällikkö Xu Shuzhengin, joka oli ollut hallitusta kontrolloineen Duan Qiruin tärkein tukija. Sen jälkeen Wu kukisti myös Duanin yhdessä Cao Kunin ja Zhang Zuolinin kanssa.


title: Wu Peifu

text: Vuonna 1922 Wu ajautui sisällissotaan Zhang Zuolinin kanssa, jonka tukialue oli Mantšuriassa ja Pohjois-Kiinassa. Wu varmisti ensin asemansa maan keskiosissa ja ajoi sen jälkeen Zhangin joukot takaisin Mantšuriaan, minkä jälkeen hänestä itsestään tuli Pohjois-Kiinan alueen hallitseva sotaherra. Väliaikaiseksi presidentiksi kutsuttiin takaisin vuonna 1917 syrjäytetty Li Yuanhong ja hallitukseen nimitettiin joitain nuoria uudistusmielisiä, mutta käytännössä Wulla oli sotilasdiktaattorin asema. Wu alkoi suunnitella uutta sotaretkeä Sun Yat-senin johtamaa Etelä-Kiinan hallitusta vastaan koko Kiinan yhdistämiseksi, mutta hän menetti suosiotaan ankaruutensa vuoksi. Hän myös kukisti armottomasti rautatietyöläisten lakon vuonna 1923. Saman vuoden kesäkuussa sotilaat syrjäyttivät presidentti Lin ja myöhemmin uudeksi presidentiksi valittiin Cao Kun. Vuonna 1924 Zhang Zuolin käynnisti uuden hyökkäyksen Wuta vastaan ja löi hänen joukkonsa Tianjinin lähellä. Peking päätyi Zhangin ja tämän uuden liittolaisen Feng Yuxiangin käsiin, jotka ryhtyivät ohjailemaan uutta hallitusta.


title: Wu Peifu

text: Tšiang Kai-šekin johtama Kuomintangin armeija löi Wun joukot lopullisesti Wuhanissa vuonna 1926. Wu pakeni seuraavana vuonna Sichuaniin. Menetettyään valtansa hän vietti vuodesta 1932 hiljaiseloa Pekingissä. Kiinan–Japanin sodan aikana vuonna 1939 japanilaiset tarjosivat hänelle asemaa nukkehallituksen päämiehenä Japanin miehittämässä Pohjois-Kiinassa, mutta hän kieltäytyi.


title: Cene Prevc

text: Cene Prevc (s. 12. maaliskuuta 1996) on slovenialainen mäkihyppääjä. Seuratasolla hän edustaa SK Triglav Kranjia.


title: Cene Prevc

text: Euroopan nuorten olympiafestivaaleilla vuonna 2013 Râșnovissa Prevc voitti normaalimäen kilpailun ja sai joukkuekilpailusta kultaa sekä sekajoukkuekilpailun hopeaa. Saman vuoden nuorten MM-kilpailuissa Liberecissä hän oli mukana Slovenian kultajoukkueessa.


title: Cene Prevc

text: Maailmancupissa Prevc debytoi Planicassa maaliskuussa 2014, jossa hän otti myös uransa ensimmäiset pisteet sijoituttuaan 16:nneksi. Kymmenen parhaan joukkoon hän sijoittui ensimmäistä kertaa Oberstdorfissa joulukuussa 2016 oltuaan kahdeksas.


title: Čajánekin kasarmien taistelu

text: Čajánekin kasarmien taistelu oli Saksan 84. jalkaväkirykmentin ja Tšekkoslovakian 12. konekiväärikomppanian 14. maaliskuuta 1939 käymä taistelu Frýdek-Místekin kaupungissa Čajánekin kasarmien hallinnasta Tšekkoslovakian miehityksessä. Taistelu päättyi saksalaisten voittoon Tšekkoslovakian joukkojen komentajan kapteeni Karel Pavlíkin määrättyä puolustajat antautumaan. Taistelussa kaatui 6-18 saksalaissotilasta ja kaksi Tšekkoslovakian sotilasta haavoittui. Taistelu oli tunnetuin Tšekkoslovakian armeijan joukkojen tekemä vastarinta saksalaisia joukkoja vastaan miehityksen aikana.


title: Čajánekin kasarmien taistelu

text: Miehitys alkoi 14. maaliskuuta 1939 päivää ennen Hitlerin määräämää alkuperäistä päivää. Saksan joukkojen päämääränä oli vallata Ostravan teollisuusalue mahdollisimman nopeasti estääkseen mahdollinen Puolan hyökkäys alueelle. Tšekkoslovakian armeijalle oli annettu käsky luovuttaa kasarmit ilman vastarintaa.


title: Čajánekin kasarmien taistelu

text: Kello 17.30 Saksan joukot etenivät sudeettisaksalaisten alueiden kautta kohti Ostravaa. Kello 18.00 84. jalkaväkidivisioona oli edennyt Frýdek-Místekiin. Itävalta-Unkarin hallinnon rakentaman kasarmin komentajana oli 12. konekiväärikomppanian päällikkö kapteeni Karel Pavlík ja hänen kakkosmiehenään luutnantti Karel Martínek. Pavlík ja 30 sotilasta olivat saman päivän aamuna tulleet kasarmille puolan kielen oppitunnille.


title: Čajánekin kasarmien taistelu

text: Saksalainen sotilasosasto pysähtyi kasarmille vievän tien varteen ja upseeri muutaman sotilaan kanssa käveli kohti kasarminporttia. Vahdissa ollut sotilas Bohuslav Přibyla huomasi saksalaiset ja käski heidän pysähtyä. Saksalaisupseerin jatkettua kävelemistä kasarmia kohti ase kädessä, vartiosotilas ampui varoituslaukauksen kohti upseeria, joka vastasi tuleen haavoittaen vartiosotilasta päähän. Tämän jälkeen vartiosotilas ampui upseeria haavoittaen tätä. Kuultuaan saksalaisten hyökkäyksestä Pavlík määräsi kasarmilla olleet sotilaat aseisiin ja puolustamaan kasarmia hyökkäykseltä. Kasarmin portin lähistölle muodostettiin kaksi taistelulinjaa ja sotilaat linnoittautuivat toiseen kerrokseen aseistuksenaan kivääreitä, konekiväärejä ja 50 käsikranaattia.


title: Čajánekin kasarmien taistelu

text: Saksalaiset hyökkäsivät kasarmille kolmesti. Ensimmäisessä hyökkäyksessä tsekkiläissotilaat tuhosivat panssarintorjunta-ammuksella panssaroidun ajoneuvon Leichter Panzerspähwagenin, joka yritti hyökätä läpi portista. Toisessa hyökkäyksessä jalkaväkisotilaat hyökkäsivät kasarmille konekiväärien kranaatinheittimien ja 3,7 cm Pak 36 -panssarintorjuntatykin tukemana murtaen puolustuksen portin taistelulinjojen kohdalla, mutta Pavlík ja sisätiloissa olevat sotilaat pidättelivät saksalaisia ulkopuolella yli 40 minuuttia kestäneessä taistelussa. Saksalaisten panssaroidun ajoneuvon komentaja kaatui ja kaksi tsekkiläissotilasta haavoittui. Pavlík, joka ampui saksalaisia katolta raskaalla konekiväärillä yritti turhaan ilmoittaa läheiselle linnoitukselle hyökkäyksestä.


title: Čajánekin kasarmien taistelu

text: Taisteltuaan iltaan asti ja saksalaisten tulitettua kasarmia panssarintorjuntatykillä ja kranaatinheittimillä Pavlík suostui laskemaan aseensa ammuspulan takia, jonka jälkeen tsekkiläissotilaat riisuttiin aseista. Saksalaisten muodostettua uuden 5940 sotilaan Vládní vojsko -turvallisuusjoukon Böömin ja Määrin protektoraatille, Pavlíkin annettiin jäädä joukkojensa komentajaksi ja pitää henkilökohtaisen aseensa.


title: Mayta Capac

text: Mayta Cápac (ketšuaksi Mayta Qhapaq) oli perimätiedon mukaan inkojen neljäs hallitsija. Hän oli vallassa noin 1288–1318.


title: Mayta Capac

text: Mayta Capacin johdolla inkat laajensivat maa-aluettaan Cuzcon laaksossa. Yksi syy tähän on saattanut olla sateiden väheneminen, mikä pakotti inkat etsimään uusia viljelysmaita ja vesivaroja ympäröiviltä alueilta.


title: Mayta Capac

text: Kronikoissa Mayta Capac kuvataan suurikokoiseksi ja aggressiiviseksi nuorukaiseksi, joka haastoi riitaa naapuriheimon poikien kanssa jo nuorella iällä. Riitojen syynä oli vesi, jota inkat vaativat naapureiltaan. Mayta Capacin tultua hallitsijaksi inkat ottivat haluamansa valloittamalla naapureidensa maat ja pakottamalla nämä maksamaan veroja inkoille.


title: IBU-Cup 2011–2012

text:
IBU-Cup 2011-12 alkoi 26. marraskuuta Ruotsin Östersundista ja päättyi 11. maaliskuuta Saksan Altenbergiin.
Ohjelmaan kuului kahdeksan kilpailuviikonloppua. Ohjelmassa oli pikakilpailuja, takaa-ajoja, normaalimatkoja, sekä viestejä.


title: Hannu I. Miettinen

text: Hannu I. Miettinen (4. lokakuuta 1945 Helsinki – 21. toukokuuta 2014 Helsinki) oli suomalainen hiukkasfysiikan tohtori, joka toimi vuonna 1989 avatun Tiedekeskus Heurekan ensimmäisenä johtajana ja sitten 1991–1994 hiukkasfysiikan tutkimuskeskus Cernin ensimmäisenä viestintäjohtajana.


title: Hannu I. Miettinen

text: Miettinen väitteli filosofian tohtoriksi Helsingin yliopistossa 1971 ja siirtyi Rutherford-laboratorioon Englantiin, sitten Sveitsin Cerniin ja sieltä Stanfordin yliopistoon Yhdysvaltoihin. 1970-luvun lopulla hän toimi Chicagon yliopiston Enrico Fermi -instituutissa ja vierailevana professorina Kalifornian yliopistossa San Diegossa. 1980-luvun alussa Miettinen palasi Suomeen Helsingin yliopiston teoreettisen fysiikan tutkimuslaitoksen tutkimusryhmän johtajaksi.


title: Hannu I. Miettinen

text: Vuosituhannen vaihteesta Hannu I. Miettinen toimi ensin Ruoholahteen ja sitten muuallekin Suomeen nousseiden High Tech Centereiden idean kehittäjänä ja HTC Finland Oy:n johtajana. Häntä pidetään myös eri puolille Suomea levinneen HTC-konseptin isänä. Sen jälkeen Miettinen toimi rakennusyhtiö SRV:n projektikehitysjohtajana.


title: Hannu I. Miettinen

text: Miettinen oli mukana myös joukkouttamista kehittävässä Microtask-yrityksessä. Miettinen tunnettiin tieteen popularisoijana, joka kirjoitti kansantajuisia artikkeleita tieteestä yli 30 vuoden ajan.


title: Hannu I. Miettinen

text: Heurekan avajaisvuonna 1989 Miettinen valittiin Vuoden uusmaalaiseksi.


title: Hannu I. Miettinen

text: Hannu I. Miettisen isä oli akateemikko Jorma K. Miettinen. Hänen poikiaan ovat kirjailija Kusti Miettinen ja Hybrid Graphicsin NVIDIA-yhtiölle myynyt Ville Miettinen.


title: Frozen (vuoden 2010 yhdysvaltalainen elokuva)

text: Frozen on vuonna 2010 ensi-iltansa saanut yhdysvaltalainen trillerielokuva, jonka on käsikirjoittanut ja ohjannut Adam Green. Elokuvan pääosissa näyttelevät Kevin Zegers, Shawn Ashmore ja Emma Bell.


text: Elokuva sai ensi-iltansa Sundance-filmifestivaaleilla tammikuussa 2010, jonka jälkeen se oli elokuvateatterissa Yhdysvalloissa ja Kanadassa 5. helmikuuta 2010.


text: Lapsuudenystävät Dan Walker (Kevin Zegers) ja Joe Lynch (Shawn Ashmore) sekä Danin tyttöystävä Parker O´Neil (Emma Bell) viettävät sunnuntai-iltapäivää Uudessa-Englannissa sijaitsevassa laskettelukeskuksessa, Holliston vuorilla. On jo ilta ja säätiedotuksessa on luvattu lumimyräkkää. Laskettelukeskusta jo suljetaan, mutta Dan, Lynch ja Parker haluavat laskea rinteen vielä kerran ennen kuin hiihtohissit suljetaan ja tämän viikonlopun osalta keskus suljetaan. Porukka onnistuu suostuttelemaan hiihtohissin valvojan Jasonin, joka päästää heidät vielä rinteeseen. Hetkeä myöhemmin porukan ollessa jo hiihtohississä, Jason saa kutsun radiopuhelimeensa tulla pomon toimistoon, hän pyytää kollegaansa valvomaan hissille ja kertoo hississä olevan vielä kolme laskijaa matkalla rinteen huipulle. Kollega sulkee hiihtohissin nähdessään kolmen laskettelijan laskevan alas, olettaen laskijoiden olevan Jasonin tarkoittamat viimeiset laskijat. Todellisuudessa Dan, Joe ja Parker istuvat vielä korkeuksissa tuolihississä. Hiihtokeskuksen hissi yllättäen pysähtyy ja kaverukset ottavat sen hissityöntekijän kepposena. Valojen sammuttua herää epätoivo ja pelko, että heidät sittenkin unohdettiin. He istuvat korkealla maanpinnasta, laskettelukeskus avattaisiin seuraavan kerran vasta perjantaina ja kylmyys alkaa jo tuntumaan.


text: On kulunut jo tunteja, Dan päättää hypätä alas tuolihissistä hakeakseen heille apua. Dan arvioi välimatkan maahan olevan lyhyt voidakseen hypätä, mutta todellisuudessa he ovat liian korkealla. Danin hypätessä hänen jalkansa menevät poikki ja porukan suureksi järkytykseksi paikalle ilmestyy susilauma, jotka hyökkäävät pahasti loukkaantuneen maassa makaavan Danin kimppuun ja raatelevat hänet hengiltä. Kylmissään ja shokissa tapahtuneesta olevat Joe ja Parker jäävät yläilmoihin kamppailemaan hengestään kylmyyttä vastaan. He selviävät yön yli, mutta kärsivät pahoista paleltumista kasvoillaan ja Parker paleltuneesta kämmenestään, joka oli yön aikana jäätynyt tuolihissiin rautatankoon kiinni.


text:
Epätoivon vallassa he huomaavat hieman taaempana olevan hissin tukipylvään, jossa on tikkaat. Joe lähtee kiipeämään hissin kaapeleita pitkin kohti tukipylvään tikkaita onnistuen muutamalla yrityksellä jäisen kaapelin repiessä käsineet riekaleiksi. Parkerin odottaessa pelastajia toivo alkaa hiipumaan tuntien vain kuluessa siitä kun Joe lähti avunpyyntöön. Hän luopuu odottelusta ja päättää yrittää pelastautumista. Tuolihissin ruuvikiinnityksen pettäessä aiemmin pelastautumisyrityksen vuoksi, tuoli roikkuu enää vain turvavaijerin varassa, jolloin Parker saa pudotettua tuolin turvavaijerin varassa alemmas ja pääsee turvallisesti maan pinnalle. Hän lähtee ryömimään kylmissään, pahoin paleltuneena rinnettä alas ja huomaa susien tappaman Joen. Parker ryömii tielle, josta autoilija huomaa hänet ja vie sairaalaan.
"Frozen" kuvattiin helmikuussa 2009 Snowbasin hiihtokeskuksessa, Länsi-Yhdysvalloissa, Utahin Weber Countyssä.
Fright Meter Award-elokuvajuhlilla Adam Green palkittiin parhaasta elokuvaohjauksesta ja Kevin Zegers parhaan miessivuosan palkinnolla.


title: Taylor Fedun

text: Taylor Fedun (s. 4. kesäkuuta 1988 Edmonton, Alberta, Kanada) on ukrainalaiskanadalainen jääkiekkopuolustaja, joka pelaa NHL-joukkue San Jose Sharksin organisaatiossa.


title: Taylor Fedun

text: Kauden 2010–2011 jälkeen Fedun allekirjoitti vapaana agenttina sopimuksen Edmonton Oilersin kanssa. Häntä ei oltu varattu NHL:ään.


title: Taylor Fedun

text: Fedun vakuutti Oilersin taidoistaan Young Stars -turnauksessa sekä kautta edeltäneissä harjoitusotteluissa. Hän joutui kuitenkin pelaamaan farmiseura Oklahoma City Baronsissa, jossa ei kuitenkaan ensimmäisen kautensa 2011–2012 aikana pelannut yhtäkään ottelua murrettuaan reisiluunsa.


title: Taylor Fedun

text: Fedun teki ensimmäisen NHL-maalinsa 5. marraskuuta 2013 Florida Panthersin maalivahti Jacob Markströmiä vastaan.


title: Taylor Fedun

text: Edmonton ei tarjonnut Fedunille jatkosopimusta, joten hän siirtyi heinäkuun ensimmäisenä päivänä 2014 vapaana pelaajana yhden vuoden mittaisella sopimuksella San Jose Sharksiin.


title: Skyfall (kappale)

text: ”Skyfall” on englantilaisen laulaja-lauluntekijä Adelen esittämä tunnuskappale samannimisestä "James Bond" -elokuvasta vuodelta 2012. Kappaleen sävelsi ja sanoitti Adele yhdessä tuottaja Paul Epworthin kanssa ja se sisältää J. A. C. Redfordin orkestraation.


title: Skyfall (kappale)

text: ”Skyfall” julkaistiin 5. lokakuuta 2012 tasan kello 0:07 Britannian aikaa osana ”Global James Bond Day” -tapahtumaa, jolloin ensimmäisen "Bond"-elokuvan ilmestymisestä oli kulunut 50 vuotta. Kappale nousi nopeasti iTunesin latauslistan kärkeen ja ylsi Britannian singlelistan toiselle ja "Billboard" Hot 100:n kahdeksannelle sijalle. Kappaleen arvostelut olivat myönteisiä, ja se voitti useita palkintoja mukaan lukien Golden Globen sekä Oscar- ja Grammy-palkinnot.


title: Skyfall (kappale)

text: ”Skyfall” on orkestraalinen pop -kappale, jonka kesto on neljä minuuttia ja neljäkymmentäkahdeksan sekuntia. Tuottaja Paul Epworth sanoi, että vaikka ”Skyfall” on alkuperäinen sävellys, hän ja Adele yrittivät tavoitella edellisten tunnuskappaleiden ”James Bond feeliä”. Kappale viittaa tarkoituksellisesti Monty Normanin ”James Bond Themeen” ensimmäisen kertosäkeen jälkeen.


title: Reflection (Redraman albumi)

text: Reflection on suomalaisartisti Redraman neljäs studioalbumi. Sony Music julkaisi sen 28. helmikuuta 2014. "Reflection" nousi julkaisuviikollaan Suomen virallisen albumilistan kahdeksannelle sijalle, joka on myös sen paras sijoitus. Albumi myi kultaa Suomessa.


title: Reflection (Redraman albumi)

text: Redrama on kertonut albumin olleen julkaisuvalmis jo keväällä 2013, mutta koska hän halusi tehdä levylle lisää kappaleita, sen julkaisu viivästyi vuodelle 2014.


title: Reflection (Redraman albumi)

text: Albumilta on julkaistu singlenä kappaleet "Kickstart", "Dumb!", "Clouds" sekä "Let Go". "Clouds" ja "Let Go" ovat nousseet parhaimmillaan Suomen soitetuimmiksi radiokappaleiksi.


title: B&W Hallerne

text: B&W Hallerne on entinen teollisuuskompleksi Refshaleøenin saarella, Kööpenhaminassa. 1960-luvun alussa rakennettu rakennuskompleksi käsittää kaksi suurta hallia, joissa tehtiin laivoja vuoteen 1996 asti. Nykyisin tiloja käytetään kulttuuri- ja viihdetapahtumien pitopaikkana.


title: B&W Hallerne

text: B&W Hallernen suurempi S2-halli toimi Eurovision laulukilpailun pitopaikkana vuonna 2014.


title: Eetu-Ville Arkiomaa

text: Eetu-Ville Juhani Arkiomaa (s. 26. elokuuta 1993 Rauma) on suomalainen jääkiekkoilija, joka pelaa monikansallisen Alps Hockey Leaguen itävaltalaisjoukkue EHC Lustenaussa. Hän on pelipaikaltaan oikea laitahyökkääjä, mutta Arkiomaa osaa pelata myös keskellä. Hän laukoo oikealta.


title: Eetu-Ville Arkiomaa

text: Arkiomaan aiemman seuran, Mestis-joukkue TuTon urheilutoimenjohtaja Elmo Aittolan mukaan hän on tinkimättömällä asenteella ja tunteella pelaava sekä hyvin luisteleva, synnynnäinen maalintekijä, joka pystyy myöskin rakentamaan peliä. Aittolan mukaan Arkiomaan kilpailuhenkisyys ja selkeä halu olla paras jokaisessa pelissä olivat ominaisuuksia, jotka TuTon valmennusjohto koki isoiksi arvoiksi hänet hankkiessa.


title: Eetu-Ville Arkiomaa

text: Arkiomaa on Riihimäen Kiekko-Nikkareiden kasvatti. Hän pelasi myöhemmät juniorivuotensa kuitenkin Hämeenlinnan Pallokerhossa. Arkiomaa oli kaudella 2009–2010 joukkueen B2-nuorten paras pistemies ja maalintekijä sekä runkosarjassa tehoilla 16+22=38 että pudotuspeleissä tehoilla 2+1=3. Kauden 2011–2012 päätteeksi hän voitti A-nuorten SM-pronssia. Kaudella 2012–2013 Arkiomaa oli tehoilla 20+30=50 HPK:n A-nuorten paras pistemies, maalintekijä ja syöttäjä. Hän sijoittui koko A-nuorten SM-liigan pistepörssissä kolmanneksi. Arkiomaa valittiin sarjan joulukuun 2012 kuukauden pelaajaksi. Hän voitti kauden päätteeksi A-nuorten Suomenmestaruuden.


title: Eetu-Ville Arkiomaa

text: Kaudeksi 2013–2014 Arkiomaa nousi HPK:n SM-liigarinkiin. Hänet lainattiin kauden kynnyksellä pitkällä lainasopimuksella Mestis-joukkue Savonlinnan Pallokerhoon, jossa tulokaskausi toi 34 runkosarjaottelussa tehot 6+9=15. Arkiomaa valittiin Mestiksen lokakuun 2013 kuukauden nuoreksi pelaajaksi. Tammikuussa 2014 hänet nostettiin loppukaudeksi HPK:n vahvuuteen. Arkiomaa pelasi loppukautensa lähinnä joukkueen A-nuorissa, joita hän vahvisti myös harjoituskaudella Junior Club World Cupissa voittaen hopeaa. Arkiomaa oli turnauksessa HPK:n paras pistemies tehoilla 2+4=6. A-nuorten kauden päätyttyä hän jatkoi HPK:n SM-liigajoukkueen vahvuudessa ja teki liigadebyyttinsä ensimmäisessä puolivälieräottelussa 21. maaliskuuta 2014 vieraissa Oulun Kärppiä vastaan. Ottelu jäi Arkiomaan kauden ainoaksi SM-liigassa. Huhtikuussa 2014 hän teki 1+1-vuotisen jatkosopimuksen HPK:n kanssa.


title: Eetu-Ville Arkiomaa

text: Kaudella 2014–2015 Arkiomaa debytoi SM-liigan runkosarjassa. Hän teki liigauransa avausmaalin 15. marraskuuta 2014 Turun Palloseuraa vastaan. Arkiomaa sai ottelussa myös syöttöpisteen Zach Hamillin tekemään HPK:n 3–1-voittoon päättyneen ottelun ratkaisumaaliin. Hänet palkittiin "Ilta-Sanomien" kolmen tähden tähtipelaajana ja myös Jarkko Savijoki valitsi Arkiomaan legendojen tähtien ykköstähdeksi. Kaikkiaan Arkiomaan tulokaskausi toi 42 runkosarjaottelussa tehot 2+4=6. Hän pelasi kauden aikana myös neljä ottelua lainalla Mestis-joukkue Heinolan Peliitoissa. Joulukuussa 2014 HPK käytti Arkiomaan sopimuksessa olleen option ja teki vuoden mittaisen jatkosopimuksen hänen kanssaan.


title: Eetu-Ville Arkiomaa

text: Kesken kauden 2015–2016, joulukuussa 2015 Arkiomaa siirtyi Espoo Bluesiin vaihdossa Eero Somervuoreen. Hän jakoi lukemalla +1 joukkueen sisäisen tehotilaston voiton loukkaantumisen takia vain viisi ottelua pelanneen Micke Saaren sekä kesken kauden TPS:ään siirtyneen Kalle Kaijomaan kanssa.


title: Eetu-Ville Arkiomaa

text: Arkiomaa siirtyi kaudeksi 2016–2017 vuoden mittaisella sopimuksella pelaamaan Mestistä Heinolan Peliittoihin. Hän oli tehoilla 18+21=39 joukkueen toiseksi paras pistemies Tuukka Rajamäen jälkeen. Arkiomaa sijoittui myös koko Mestiksen maalipörssissä kymmenenneksi. Kaudeksi 2017–2018 hän siirtyi jatkamaan Mestis-uraansa vuoden mittaisella sopimuksella TuToon. Tammikuussa 2018 Arkiomaan sopimus purettiin yhteisymmärryksessä, kun hänen kerrottiin suuntaavaan ulkomaille. Arkiomaan uudeksi osoitteeksi vahvistui pian monikansallisen Alps Hockey Leaguen itävaltalaisjoukkue EHC Lustenau. Kaudeksi 2018–2019 hän siirtyi Tanskan Metal Ligaenissa pelaavan Esbjerg Energyn joukkueeseen. Joulukuussa 2018 Arkiomaa palasi kuitenkin loppukauden sopimuksella Lustenaun riveihin.


title: Eetu-Ville Arkiomaa

text: Arkiomaa on toisen polven liigakiekkoilija, sillä hänen isänsä Tero pelasi omalla urallaan yli 400 SM-liigaottelua sekä myös useita kausia ulkomailla. Myös Eetu-Villen setä Tomi on pelannut jääkiekkoa.


title: Tommi Kangasmaa

text: Tommi Kristian Kangasmaa (s. 18. marraskuuta 1971 Kuopio) on suomalainen ammattisotilas, elokuvatuottaja ja turvallisuuspolitiikan blogisti.


title: Tommi Kangasmaa

text: Kangasmaa on puolustusvoimien taistelukamerasuorituskyvyn perustaja. Tuottajana Kangasmaa voitti vuonna 2007 sotilaselokuvien maailmanmestaruuden Italian Braccianossa. Hänet on palkittu puolustusvoimia esittelevistä lyhytelokuvista (Tulevaisuus ja Hamina-luokan ohjusvene) myös kansainvälisesti sekä Yhdysvalloissa että Saksassa. Kangasmaa palkittiin vuonna 2010 sotilasansiomitalilla puolustusvoimien taistelukameratoiminnan ja elokuvatuotannon menestyksen johdosta. Vuosien 2014–2017 aikana Kangasmaa toimi puolustusvoimien tuottajana elokuvassa Tuntematon sotilas.


title: Tommi Kangasmaa

text:
Kangasmaa on koulutukseltaan valtiotieteen maisteri, tv-tuottaja ja opistoupseeri. Hän on sotilasarvoltaan kapteeni. Kangasmaa on opiskellut yleistä valtio-oppia, sosiologiaa, arkeologiaa ja tv-tuottamista. Sotilaskoulutukseltaan hän on suorittanut opistoupseerin perus- ja jatkotutkinnot.
Kangasmaa aloitti uransa puolustusvoimissa Kaartin Jääkärirykmentissä 1999. Vuonna 2004 Kangasmaa siirtyi Pääesikunnan viestintäosastolle. Kangasmaa on työskennellyt Naton työryhmissä vuodesta 2003 lähtien. Kangasmaa on turvallisuuspolitiikan blogisti Uuden Suomen verkkosivustolla.


title: Rapakon kalliomaalaus

text: Rapakon kalliomaalaus (myös Rapakko Saunalahdenniemi) sijaitsee Savonlinnassa Etelä-Savossa. Siirtolohkareessa olevat kaksi vesilintua ovat ainoat varmat lintuaiheet suomalaisissa kalliomaalauksissa. Maalauksen löysi Risto Kupiainen vuonna 1993, kun hän etsi kalliomaalauksia Hannu Poutiaisen ja Martti Koposen kanssa. Maalaus on mahdollisesti kivikautinen.


title: Rapakon kalliomaalaus

text: Saimaan Pihlajaveden Rapakonsaaren koillisosassa Saunalahdenniemen kärjen tuntumassa ja noin 30 metriä rannasta sijaitsee suuri osin kuutiomainen siirtolohkare, johon maalaus on tehty. Paikka sijaitsee voin 12,8 kilometriä Savonlinnan tuomiokirkosta länteen ja maalaus oli löydettäessä Kymmene Oy:n mailla. Saari on tavoitettavissa kesällä vain veneellä ja talvella salmen jään tulee olla vahvaa.


title: Rapakon kalliomaalaus

text: Kiven itäkylkeen on maalattu kaksi vesilintua muistuttavaa yksinkertaista kuviota. Ne ovat kuin yhdellä sormella pyyhkäistyjä. Vaikka toteutus on yksinkertainen, syntyvä vaikutelma vie ajatukset joutseneen. Koska muitakin pitkäkaulaisia lintuja on olemassa, ei lopullista päätöstä voi lajin osalta tehdä.


title: Rapakon kalliomaalaus

text: Alempi lintu on 1,4 metrin korkeudella maasta ja se on 23 senttimetriä korkea ja 19 pitkä. Ylempi lintu on 15 senttimetriä pitkä ja korkea. Molemmat uivat vasemmallepäin ja ne näyttävät muodostavan parin.


title: Samu-Petri Simo

text: Samu-Petri Johannes Simo (s. 22. kesäkuuta 1978 Jyväskylä) on aktiiviuransa lopettanut suomalainen moukarinheittäjä. Hän edusti Jyväskylän Kenttäurheilijoita ja hänen valmentajanaan toimi Markku Simo. Kalevan kisoissa Simo saavutti moukarinheiton hopeaa vuonna 2000 ja pronssia vuonna 2001.


title: Pekka Matilainen (kävelijä)

text: Pekka Matilainen (s. 27. toukokuuta 1978) on aktiiviuransa lopettanut suomalainen kilpakävelijä. Hän edusti urallaan Pielaveden Alkua. Kalevan kisoissa Matilainen saavutti 20 kilometrin kävelyssä hopeaa vuonna 1998 ja pronssia vuonna 2000.


title: Joan Fuster

text: Joan Fuster i Ortells (23. marraskuuta 1922 - 21. kesäkuuta 1992) oli espanjalainen kirjailija, joka kirjoitti enimmäkseen katalaaniksi. Hän kirjoitti runoja, esseitä ja kolumneja ja käänsi teoksia muista kielistä.


title: Riku-Pekka Rosenvall

text: Riku-Pekka Rosenvall (s. 19. elokuuta 1975 Harjavalta) on aktiiviuransa lopettanut suomalainen pikajuoksija. Hän edusti Noormarkun Nopsaa ja hänen valmentajanaan toimi Seppo Välimäki. Kalevan kisoissa Rosenvall saavutti 400 metrin aitajuoksussa hopeaa vuonna 2001 ja pronssia vuonna 2000.


title: Alissa White-Gluz

text: Alissa White-Gluz (s. 31. heinäkuuta 1985) on kanadalainen laulaja. Hän on kanadalaisen The Agonist -metalliyhtyeen perustaja ja entinen laulaja. Nykyään hän toimii laulajana ruotsalaisessa melodisessa death metal -yhtyeessä Arch Enemy.


title: Alissa White-Gluz

text: Vuonna 2004 White-Gluz perusti The Agonistin yhdessä Danny Marinon ja Chris Kellsin kanssa.


title: Alissa White-Gluz

text: White-Gluz on vieraillut laulajana muun muassa Slaves on Dope -yhtyeen albumilla "Over the Influence", Blackguard-yhtyeen EP:llä "Another Round" ja Delain-yhtyeen albumilla "The Human Contradiction".


title: Alissa White-Gluz

text: 17. maaliskuuta 2014 Arch Enemy ilmoitti lehdistötiedotteessa, että White-Gluz korvaisi heidän entisen laulajansa Angela Gossowin.


title: Alissa White-Gluz

text: Vuonna 2006 White-Gluz vieraili "Canadian Idol" -televisio-ohjelmassa esittäen coverin Queenin kappaleesta ”Bohemian Rhapsody”. Tammikuussa 2012 hän esiintyi valmentajana MTV:n sarjassa "Made".


title: Alissa White-Gluz

text: White-Gluz on valittu useita kertoja ”Hottest metal chick” -listalle "Revolver Magazine" -lehdessä.


title: Alissa White-Gluz

text: Alissa on saanut PETAlta Libby-palkinnon osallistumisestaan kansainväliseen hylkeiden metsästyksen vastaiseen kampanjaan. White-Gluz on ollut vegaani vuodesta 1998. White-Gluz on myös ateisti.


title: Zhang Zuolin

text: Zhang Zuolin (Wade-Giles: Tšang Tso-lin; 19. maaliskuuta 1875 Haicheng, Fengtian (nyk. Liaoning) – 4. kesäkuuta 1928 lähellä Mukdenia, Liaoning) oli kiinalainen sotaherra, joka hallitsi vuosina 1916–1928 Mantšuriaa. Vuosina 1926–1928 hän ohjaili myös Kiinan tasavallan hallitusta Pekingissä. Kiinan sotaherrojen keskinäisissä valtataisteluissa Zhang johti niin sanottua Fengtianin klikkiä ja hän nautti Japanin tukea. Japanilaisten upseerien salaliitto salamurhasi hänet kun hän perääntyi pohjoiseen etenevien Kuomintangin joukkojen tieltä kesäkuussa 1928.


title: Zhang Zuolin

text: Zhang tunnettiin lempinimellä "Dashuai", ”suuri marsalkka”. Hänen poikansa oli niin ikään tunnettu sotaherra, Zhang Xueliang.


title: Zhang Zuolin

text: Zhang oli lähtöisin talonpoikaisperheestä eikä käynyt kouluja. Liityttyään armeijaan hän osallistui vuosien 1894–1895 Kiinan–Japanin sotaan. Myöhemmin hän kokosi kotiseudullaan Mantšuriassa paikalliseen puolustukseen tarkoitetun vapaaehtoisjoukon, joka osallistui hänen johdollaan palkkasotureina 1904–1905 Venäjän–Japanin sotaan japanilaisten puolella. Sodan päätyttyä Zhangin joukot liitettiin vuonna 1905 rykmenttinä Kiinan armeijaan Fengtianin maakunnan kuvernöörin alaisuudessa. Sen jälkeen Zhang eteni upseerinurallaan nopeasti ja vallankumouksen jälkeen vuonna 1912 hänestä tuli divisioonankomentaja. Tasavallan alkuvuosina hän pysyi uskollisena presidentti Yuan Shikaille aina tämän keisarihaaveiden epäonnistumiseen saakka ja vahvisti samalla omaa asemaansa. Yuanin kuoltua kesällä 1916 Zhang nimitettiin Fengtianin maakunnan kuvernööriksi, mistä hän vähitellen laajensi valtansa koko Mantšuriaan. Hän liittoutui Duan Qiruin kanssa ja vuonna 1918 hänet nimitettiin kolmen Mantšurian alueella sijainneen maakunnan, Fengtianin, Jilinin ja Heilongjiangin ylipäälliköksi. Tämän jälkeen hän hallitsi koko Mantšuriaa suvereenisti kuolemaansa saakka lähes itsenäisenä alueena.


title: Zhang Zuolin

text: Zhangin oli huomioitava ulkovallat, jotka pyrkivät ulottamaan valtansa Mantšuriaan. Hän ei luottanut venäläisiin, ja nojasi sen vuoksi Japaniin. Tekemällä japanilaisille myönnytyksiä Mantšuriassa hän sai näiden hiljaisen tuen vallalleen. Hän pyrki ulottamaan valtansa myös Ulko-Mongoliaan, mutta nämä suunnitelmat romahtivat vuonna 1921, jolloin sinne pystytettiin uusi Neuvosto-Venäjän tukema hallinto.


title: Zhang Zuolin

text:
Vuodesta 1920 alkaen Zhang pyrki ulottamaan valtansa varsinaiseen Kiinaan ja ryhtyi osallistumaan aktiiviisesti maan valtataisteluihin. Ensin hän auttoi sotaherra Wu Peifua kukistamaan Pohjois-Kiinassa valtaa pitäneen Anhuin klikin. Myöhemmin Zhangista ja Wusta tuli kilpailijoita, ja he sotivat keskenään vuosina 1922 ja 1924. Huhti–toukokuussa 1922 käydyssä niin sanotussa ensimmäisessä Zhilin–Fengtianin sodassa Wu torjui Zhangin yrityksen alistaa Pohjois-Kiina valtaansa. Kaksi vuotta myöhemmässä toisessa sodassa Zhang pääsi niskan päälle Wun komentajiin kuuluneen Feng Yuxiangin siirryttyä yllättäen hänen puolelleen. Kun Wu oli taistelemassa Zhangin joukkoja vastaan, Feng kaappasi 23. lokakuuta 1924 vallan Pekingissä. Sen jälkeen Zhang ja Feng nostivat Duan Qiruin väliaikaiseksi presidentiksi ja jakoivat vallan keskenään. Vuonna 1926 Zhang pakotti yhdessä poikansa Zhang Xueliangin kanssa Fengin lähtemään Pekingistä. Samana vuonna Zhang joutui kuitenkin vetämään suuren osan joukoistaan pois Pohjois-Kiinasta kukistaakseen erään alipäällikkönsä johtaman kaappausyrityksen Mantšuriassa. Hän sai kapinan lopulta torjuttua japanilaisten väliintulon avulla. Hän epäili Neuvostoliiton olleen kaappaushankkeen takana ja suunnitteli hyökkäävänsä Neuvostoliiton hallussa ollutta Kiinan itäistä rautatietä vastaan, mutta luopui suunnitelmasta pelätessään vastaiskua. Palautettuaan valtansa Pekingissä Zhang määräsi huhtikuussa 1927 ratsian Neuvostoliiton suurlähetystöön. Tarkastuksessa löydetyt asiakirjat johtivat Li Dazhaon ja useiden muiden Kiinan kommunistisen puolueen johtajien teloituksiin.
Kuomintangin armeijan komentaja Tšiang Kai-šekin vuonna 1927 käynnistämä niin sanottu pohjoisen sotaretki johti lopulta Zhangin kukistumiseen. Keväällä 1928 myös Feng Yuxiangin armeija ja useat muut pienemmät armeijat liittyivät Kuomintangiin. Kärsittyään tappion toisensa jälkeen Zhang määräsi joukkonsa peräytymään Pekingistä ja jättämään pääkaupungin Kuomintangin vallattavaksi. Zhangia tähän asti tukenut imperialistinen Japani ei halunnut kansallismielisen Kuomintangin pääsevän ulottamaan valtaansa Mantšuriaan. Zhang lähti Pekingistä 3. kesäkuuta 1928, mutta seuraavana päivänä hän haavoittui kuolettavasti ja menehtyi, kun japanilaisten salaliittolaisten asettama pommi räjäytti häntä kuljettaneen junan lähellä Mukdenia. Oman hallituksensa tietämättä toimineet japanilaiset upseerit olivat toivoneet Zhangin kuoleman johtavan siihen, että Japani miehittäisi Mantšurian.


title: Zhang Zuolin

text: Zhangin joukkoja Mantšuriassa komensi hänen kuoltuaan hänen poikansa Zhang Xueliang aina siihen asti, kunnes Japani lopulta miehitti alueen syyskuussa 1931.


title: IBU-Cup 2010–2011

text:
IBU-Cup 2010-11 alkoi 27. marraskuuta Norjan Beitostølenista ja päättyi 13. maaliskuuta Ranskan Le Grand Bornandiin.
Ohjelmaan kuului kahdeksan kilpailuviikonloppua. Ohjelmassa oli pikakilpailuja, takaa-ajoja ja normaalimatkoja.


title: Anton Barichievich

text: Anton Barichievich (10. lokakuuta 1925 Jugoslavia - 7. syyskuuta 2003 Montreal, Kanada) oli voimamies ja eksentrikko.


title: Anton Barichievich

text: Anton syntyi Jugoslaviassa ("nyk. Kroatian alueella") Siperiasta kotoisin olleille maahanmuuttajavanhemmille. Vuonna 1945 hän muutti Kanadaan, pakoon sotaa Euroopassa. "Great Antonio" () -nimellä tunnettu jätti oli noin 190cm pitkä ja painoi liki 225 kiloa. Suuresta koostaan huolimatta laulua rakastaneella Antonilla oli kaunis, pehmeä lauluääni. Vuonna 1952 hän pääsi Guinnessin ennätystenkirjaan vetämällä 433-tonnista junaa 19,8 metriä. Anton esiintyi myös elokuvissa "Taistelu tulesta" () (1981) ja "Abominable Snowman" (1996). Hän kuoli sydänkohtaukseen vuonna 2003.


title: Filmfare Awards East

text: Filmfare Awards East on The Times Groupin vuosittain järjestämä palkintogaala itäintialaisille bengalin-, assamin- ja orijankielisille elokuvateollisuuksille. Palkintogaala järjestettiin ensimmäisen kerran 29. maaliskuuta 2014, jolloin palkinnot myönnettiin vuonna 2013 menestyneille elokuville. Bengalinkielisille elokuville jaetaan palkintoja 21 eri palkintokategoriassa ja assamin- sekä orijankielisille neljässä.


title: Josep Pla

text: Josep Pla (1897-1981) oli espanjalainen kirjailija ja journalisti. Hän oli tuottelias, koottuihin teoksiin kuuluu yli 45 osaa ja tuhansia sivuja. Muiden katalonialaisten kirjailijoiden tapaan hän vaikutti osana ranskalaisia kirjallisuuspiirejä, ja Stendhal ja Proust kuuluivat hänen kirjallisiin esikuviinsa, kun taas ideologisiksi esikuviksi voidaan nimetä Leopardi, Voltaire ja Montaigne. Pla valitsi kirjallisen uran jo nuorena. Hän toimi kirjeenvaihtajana Ranskassa, Italiassa, Englannissa, Saksassa ja Venäjällä, ja uutisten ohella kirjoitti sieltä poliittisia ja kulttuuria koskevia kirjoituksia. Plan kirjoituksiin on suhtaudutu ristiriitaisesti, sillä hänellä on oletettu olleen yhteyksiä fasisteihin Espanjan sisällissodassa. Siksi hän ei saanut hänelle ehdotettuja kirjallisuuspalkintoja.


title: Pink Sparkle (EP)

text: Pink Sparkle on australialaisen laulajan Kylie Minoguen heinäkuussa 2010 julkaistu EP-levy.


title: Kuninkuusravit 2010

text: Kuninkuusravit 2010 järjestettiin Oulussa Äimäraution raviradalla 24.–25. heinäkuuta. Kyseessä olivat viidennet Äimärautiolla pidetyt Kuninkuusravit, aikaisemmat oli järjestetty vuosina 1954, 1969, 1981 ja 1994.


title: Kuninkuusravit 2010

text: Ravikuninkaaksi Oulussa kruunattiin Eero Hakkaraisen ohjastama ja valmentama A.T. Eko. Hevosen omisti myöhemmin samana vuonna sairauskohtaukseen kuollut liikemies Einari Vidgrén Vieremältä. A.T. Ekon kasvattaja on muiden A.T.-alkuisten hevosten tapaan köyliöläinen Aapo Teperi. Ennen viimeistä osalähtöä oli myös kolme ravikuninkuutta vuosina 2006–2008 voittaneella Saran Salamalla mahdollisuus titteliin, mutta A.T. Eko voitti päätösmatkan lopulta ylivoimaisesti. Kokonaiskilpailun kolmanneksi tuli I.P. Lento.


title: Kuninkuusravit 2010

text: Tammojen kuningatartittelin voitti edellisvuoden tapaan Pertti Puikkosen ohjastama ja valmentama I.P. Vipotiina, joka oli paras kaikissa kolmessa osalähdössä. Päätosmatkalla nähtiin dramatiikkaa, kun I.P. Vipotiina jäi loppukaarteessa keulapaikalta väsyneen Vokukan taakse, mutta onnistui kuitenkin loppusuoralle tultaessa saamaan kiritilaa ja nousi lopulta ulkoratoja pitkin voittoon. Kokonaiskilpailun voiton kannalta I.P. Vipotiina pahin uhkaaja Velin Vinke laukkasi loppusuoralla ja hylättiin.


title: Kuninkuusravit 2010

text: Kuninkuusravien yhteydessä kilpaillaan perinteisesti myös 4- ja 5-vuotiaille suomenhevosille tarkoitetut Pikkuprinssi ja Pikkukunkku. 4-vuotiaiden Pikkuprinssin voitti Tampereella Antti Teivaisen ohjastama Pikku-Pertti ja 5-vuotiaiden Pikkukunkun Esa Holopaisen Tähen Ponkaus.


title: Toni Saarinen

text: Toni Saarinen (s. 6. elokuuta 1976 Hämeenlinna) on suomalais-itävaltalainen entinen jääkiekkoilija, pelipaikaltaan vasen laitahyökkääjä. Hän pelasi urallaan SM-liigassa yhteensä 336 runkosarjaottelua tehopistein 39+63=102 ja seitsemän playoff-ottelua tehden yhden syöttöpisteen. Saarinen pelasi uransa 11 jälkimmäistä kautta Itävallan toiseksi korkeimmalla sarjatasolla Nationalligassa ja sitä seuranneessa Inter-National-Leaguessa EHC Lustenaun joukkueessa, jonka kapteenina hän toimi neljänä viimeisenä kautenaan vuosina 2012–2016. Saarinen on Itävallan toiseksi korkeimman sarjatason (Nationalliga ja INL) runkosarjan kaikkien aikojen paras pistemies ja syöttäjä tehtyään yhteensä 360 ottelussa tehot 202+502=704.


title: Toni Saarinen

text: Saarinen oli Hämeenlinnan Pallokerhon kasvatti. Hän oli joukkueen A-nuorten paras pistemies kausina 1994–1995 ja 1996–1997, joista jälkimmäisenä mainitulla kaudella Saarinen voitti koko A-nuorten SM-liigan piste- ja maalipörssin tehoilla 24+30=54. Hän voitti kauden päätteeksi hopeaa. Saarinen debytoi HPK:n SM-liigajoukkueessa kaudella 1995–1996, jolloin hän pelasi kahdeksan runkosarjaottelua. Kaudella 1996–1997 liigaotteluita kertyi kolme. Kaudella 1997–1998 Saarinen pelasi HPK:ssa 17 SM-liigaottelua tehden kaksi syöttöpistettä, mutta hänen peliaikansa jäi kuitenkin pieneksi ja Saarinen siirtyi kesken kauden sarjatasoa alemmas I-divisioonajoukkue Pelicansiin.


title: Toni Saarinen

text: Kaudella 1998–1999 Saarinen voitti Pelicansin sisäisen piste- ja syöttöpörssin tehoilla 16+30=46 ja oli kauden päätteeksi nostamassa joukkuetta SM-liigaan. Ensimmäisellä kokonaisella SM-liigakaudellaan 1999–2000 hän teki 51 runkosarjaottelussa tehot 9+5=14. Saarinen jakoi Pelicansin sisäisen maalipörssin kolmannen sijan Brett Lieversin kanssa. Neljännellä SM-liigakaudellaan 2002–2003 hän teki liigan yhden kauden piste-ennätyksensä tehoilla 8+21=29, joilla Saarinen voitti Pelicansin sisäisen syöttöpörssin ja jakoi sisäisen pistepörssin voiton kesken kauden HIFK:hon siirtyneen Jari Kauppilan kanssa. Hänellä oli myös SM-liigassa viimeiseksi jääneen Pelicansin paras teholukema (+6). Saarinen keräsi myös SM-liigan yhden kauden jäähyennätyksensä 103 minuutillaan, joilla hän sijoittui liigan jäähypörssissä kuudenneksi.


title: Toni Saarinen

text: Vajaan kahdeksan Pelicansissa viettämänsä vuoden jälkeen Saarinen siirtyi hänen aiemman ketjukaverinsa Jouko Myrrän houkuttelemana Itävallan toiseksi korkeimmalla sarjatasolla Nationalligassa pelanneeseen EHC Lustenauhun kaudeksi 2005–2006. Saarinen oli ensimmäisellä kaudellaan Myrrän jälkeen joukkueen toiseksi paras pistemies tehoilla 27+45=72 ja hän voitti kauden päätteeksi Nationalligan-mestaruuden. Kaudella 2007–2008 Saarinen teki sarjan yhden kauden piste-ennätyksensä tehoilla 27+73=100, joilla hän voitti myös pistepörssin. Saarista aiemmin Nationalligassa sadan tehopisteen rajan on ylittänyt vain kolme pelaajaa. Hän voitti sarjan pistepörssin myös seuraavalla kaudella 2008–2009 tehoilla 27+56=83, kuten myös pudotuspeleissä tehoilla 8+13=21. Saarinen voitti kauden päätteeksi mestaruuden.


title: Toni Saarinen

text: Kaudeksi 2012–2013 Nationalligan tilalle perustettiin Inter-National-League, johon liittyi joukkueita myös Sloveniasta ja vuotta myöhemmin Italiasta. Saarinen nousi ensimmäisellä INL-kaudella myös Lustenaun kapteeniksi. Kaudella 2013–2014 hän nousi kanadalaisen Ryan Fosterin ohi Itävallan toiseksi korkeimman sarjatason kaikkien aikojen parhaaksi pistemieheksi tehtyään 578. tehopisteensä runkosarjassa. Kaudella 2014–2015 Saarinen jakoi tehoilla 13+31=44 koko INL:n syöttöpörssin voiton Kapfenberg Steelersin Philipp Winzigin kanssa ja sijoittui pistepörssissä kahdeksanneksi. Hän oli myös Lustenaun toiseksi paras pistemies Scott Barneyn jälkeen, kuten myös Itävallan Cupissa tehoilla 2+7=9. Kevään 2015 pudotuspeleissä Saarinen oli joukkueen paras pistemies tehoilla 6+9=15. Hän voitti kauden päätteeksi INL:n mestaruuden.


title: Toni Saarinen

text: Saarisen kausi 2015–2016 jäi rikkonaiseksi olkapäävaivojen vuoksi. Hän lopetti pelaajauransa kevääseen 2016.


title: Toni Saarinen

text: Saarinen sai Itävallan kansalaisuuden vuonna 2013. Hänen serkkunsa Jani Keinänen pelasi omalla urallaan yli 600 SM-liigaottelua.


title: Otso Appelqvist

text: Otso Ilmari Appelqvist (s. 9. syyskuuta 1940 Helsinki) on suomalainen teatteriohjaaja ja konsultti.


title: Otso Appelqvist

text: Appelqvist opiskeli yliopistossa Helsingissä ja Yhdysvaltain Oregonissa sekä Teatterikoulun korkeakouluosastolla 1962–65 ja Yhteiskunnallisen korkeakoulun draamastudiossa vuodesta 1963 alkaen. Samaan aikaan hän toimi Ylioppilaslehden teatteriarvostelijana ja First-lehden päätoimittajana.


title: Otso Appelqvist

text: Vuonna 1965 Appelqvist toimi suomentajana ja apulaisohjaajana Suomen Kansallisteatterin produktiossa Albeen "Eläintarhatarinasta". Samana vuonna hän ohjasi Ylioppilasteatterissa produktion nimeltä "Kevätsadetta", joka esitettiin Jyväskylässä ja Helsingissä sekä seuraavana vuonna Tukholmassa. Teos perustui Markku Lahtelan tekstiin, musiikin teki Henrik Otto Donner ja visuaalisen suunnittelun kuvataiteilija Juhana Blomstedt. Esitys alkoi tyhjältä näyttämöltä, johon vähitellen tuotiin tavaroita ja rakenteita niin paljon, että näyttelijöiden oli lopulta vaikea liikkua. Tähän kasaan heijastettiin Blomstedtin kokeellinen, sattumanvaraisista filmileikkaamon jätepaloista koostettu elokuva. Osa esitystä oli myös kadulta kuuluva liikenteen melu.


title: Otso Appelqvist

text: Maaliskuussa 1966 Appelqvist osallistui presidentti Urho Kekkosen niin sanotuille Tamminiemen lastenkutsuille. Toimikaudella 1967–68 Appelqvist toimi Teiniliiton puheenjohtajana. Hän kiteytti ajan hengen Teinilehden pääkirjoituksessa Suomen itsenäisyyden 50-vuotisjuhlinnan aikoihin:"Vanhemman polven on syytä tietää, että kansainvälisyys, kehitysyhteistyö ja pasifismi eivät missään tapauksessa ole ohimeneviä muoti-ilmiöitä. Nuorisolle ne ovat välttämättömyys ja elinehto. - - Isänmaanrakkaudesta on lyhytnäköistä puhua, ellei se tarkoita koko ihmiskuntaa."


title: Otso Appelqvist

text: Vuonna 1972 Appelqvist esiintyi alastomuutta pohtivassa television keskusteluohjelmassa "Riisuttu, verhoton, karvaton, paljas".


title: Otso Appelqvist

text: Appelqvist ohjasi kuunnelmia Yleisradiolle ainakin 1960-luvun loppupuolella. Hän opetti vuosina 1973–1982 Taideteollisessa korkeakoulussa. Viime vuosikymmeninä Appelqvist on konsultoinut kuntapäättäjiä oman yrityksensä kautta.


title: Lola Anglada

text: Lola Anglada i Sarriera (s. 1893, Barcelona, k. 1984 Tiana) oli espanjalainen kirjailija ja kuvittaja. Hänen varhaiset työnsä olivat lastenkirjoja.


title: Lola Anglada

text: Anglada, oikealta nimeltään Dolors Anglada i Sarriera, sai taideopetusta hyvin nuoresta alkaen. Hän julkaisi ensimmäiset kuvituksensa vuonna 1905 (12-vuotiaana) ja piti ensimmäisen yksityisnäyttelynsä vuonna 1916. Hän opiskeli Francesc Galí -akatemiassa ja tutustui Joan Miróon ja Lloréns Artigasiin. Hän alkoi kuvakirjojen tekemisen opiskeluaikanaan. Kirjallisen työnsä ohella hän vaikutti Primo de Riveran vastaisessa oppositioliikkeessä ja puolusti feminismiä ja katalanianismia.


title: Linda Larsson

text: Linda Vilhelmine Larsson (o.s. Ilusk, 18. syyskuuta 1909 Viro – 1. toukokuuta 1983 Tukholma) oli ruotsalainen kirjailija, käsikirjoittaja ja vaatemuotoilija. Hän avioitui vuonna 1936 ohjaaja Börje Larssonin kanssa ja teki puolisonsa kanssa useita yhteisiä elokuvakäsikirjoituksia. Linda Larsson suunnitteli asusteita kymmenkuntaan ruotsalaiselokuvaan vuosina 1942–1962, mukaan luettuna teos "Änglar, finns dom?".


title: Jacint Verdaguer

text: Jacint Verdaguer (1845–1902) oli katalonialainen kirjailija ja runoilija. Hän kirjoitti eeppistä ja lyyristä runoutta, proosaa, matkakertomuksia ja lehtijuttuja.


title: Jacint Verdaguer

text: Verdaguer kasvoi hurskaassa 8-lapsisessa perheessä. Hän lähti pappisurallr ja käveli päivittäin viiden kilometrin matkan seminaariin jo kymmenvuotiaana. Seminaarissa hän oppi retoriikkaa ja tutustui klassiseen kirjallisuuteen. Nuorena hän kirjoitti rakkausrunoja ja uskonnollista ja satiirista runoutta. Pian hän alkoi kirjoittaa laajempia eeppisiä kokonaisuuksia kuten vuonna 1865 julkaistun "Kotimaani kaksi marttyyriä". Verdauger sai pappisvihkimyksen vuonna 1870.


title: Jacint Verdaguer

text: Vuonna 1886 Palestiinaan tehdyn pyhiinvaellusmatkan jälkeen Verdaguer koki uskonnollisen kriisin, joka sai hänet hylkäämään kirjallisen uran ja keskittymään hengelliseen kilvoitteluun. Hän sekaantui lahkoon, joka harrasti manauksia ja väitti omaavansa yliluonnollisia voimia. Kirkko puuttui Verdaugerin toimintaan, hänet lähetettiin syrjäiseen luostariin. Verdaguer joutui taloudellisiin vaikeuksiin ja julkaisi kirjoituksia joissa syytti piispaa työpaikkakiusaamisesta. Hän sai työpaikkansa takaisin.


title: Jacint Verdaguer

text: Hänen mukaansa on nimetty aukio ja Verdaguerin metroasema.


title: Kaisa Lettojärvi

text: Kaisa Lettojärvi (s. 16. tammikuuta 1962) on suomalainen kestävyysjuoksija. Hän edustaa Lahden Ahkeraa ja hänen valmentajanaan toimii Juhani Lettojärvi. Aikuisten SM-tasolla Lettojärvi on saavuttanut maratonin kultaa vuonna 2002 ja hopeaa vuonna 2001 sekä kaksi pronssia puolimaratonilla; vuosina 2000 ja 2003. Lisäksi hän on ollut voittamassa 4 x 800 metrin viestijuoksussa pronssia vuonna 2000.


title: IBU-Cup 2009–2010

text:
IBU-Cup 2009-10 alkoi 28. marraskuuta Ruotsin Idrestä ja päättyi 14. maaliskuuta Slovenian Pokljukaan.
Ohjelmaan kuului kahdeksan kilpailuviikonloppua. Ohjelmassa oli pikakilpailuja, takaa-ajoja ja normaalimatkoja.


title: Anne Jääskeläinen

text: Anne Maarit Jääskeläinen (o. s. Sikanen, s. 12. huhtikuuta 1964 Karttula) on suomalainen kestävyysjuoksija. Hän edustaa Lapinlahden Vetoa ja vastaa itse omasta valmennuksestaan. Aikuisten SM-kisoissa Jääskeläinen on saavuttanut maratonilla kolme kultaa, kaksi hopeaa ja kolme pronssia. Lisäksi hän on voittanut sisäratojen SM-kisoissa hopeaa ja pronssia 3 000 metrin juoksussa.


title: Anne Jääskeläinen

text: Arvokisatasolla Jääskeläinen on edustanut Suomea vuoden 1994 EM-kilpailuissa Helsingissä. Hänen kilpailumatkansa oli tuolloin maraton, jolla hän ei kuitenkaan selviytynyt maaliin saakka.


title: Ondřej Palát

text: Ondřej Palát (s. 28. maaliskuuta 1991 Frýdek-Místek, Tšekkoslovakia) on tšekkiläinen jääkiekkoilija, joka pelaa NHL-joukkue Tampa Bay Lightningissa. Hänen vahvuuksiinsa kuuluu luovuus, pelintekeminen ja 1 vs. 1 -tilanteet.


title: Ondřej Palát

text: Palátin kasvattajaseura on HC Frýdek-Místek. Palát pelasi vuosina 2005–2008 kasvattajaseurassaan Tšekin U18-junioreiden toiseksi korkeinta sarjatasoa sekä HC Vítkovicessa saman ikäluokan pääsarjaa. Palát voitti U18-junioreiden pääsarjan mestaruuden vuonna 2006. Hän oli kaudella 2006–2007 Vítkovicen paras pistemies ja maalintekijä tehoilla 32+24=56. Hän jakoi myös U18-sarjan tehotilaston voiton HC Kladnon Jakub Mužíkin kanssa. Kauden 2008–2009 päätteeksi Palát voitti NOEN Extraliga U20:n mestaruuden.


title: Ondřej Palát

text: WHL-joukkue Seattle Thunderbirds varasi Palátin 66. pelaajana vuonna 2008, mutta hän ei kuitenkaan vielä siirtynyt CHL:ään. Kesällä 2009 Palátin varasi uudelleen QMJHL-joukkue Drummondville Voltigeurs kymmenentenä pelaajana. Hänen ensimmäinen QMJHL-kautensa 2009–2010 toi runkosarjassa 40 tehopistettä, mutta kaudella 2010–2011 Palát oli tehoilla 39+57=96 Voltigeursin paras maalintekijä ja hän jakoi joukkueen sisäisen pistepörssin voiton Sean Couturierin kanssa. He jakoivat koko QMJHL:n pistepörssin neljännen sijan. Kaksikko jakoi Voltigeursin sisäisen pistepörssin voiton myös kevään 2011 pudotuspeleissä 11 tehopisteellään.


title: Ondřej Palát

text: Tampa Bay Lightning varasi Palátin kesällä "yli-ikäisenä" (20 vuotta) koko NHL:n varaustilaisuuden neljänneksi viimeisenä pelaajana numerolla 208. Saman vuoden lokakuussa hän teki joukkueen kanssa kolmivuotisen tulokassopimuksen. Palát pelasi koko ensimmäisen sopimuskautensa AHL-joukkue Norfolk Admiralsissa, jossa tulokaskausi toi 61 runkosarjaottelussa tehot 9+21=30 sekä 18 playoff-ottelussa tehot 4+5=9. Hän voitti kauden päätteeksi Calder Cupin.


title: Ondřej Palát

text: Kaudeksi 2012–2013 Lightningin farmijoukkueeksi vaihtui Syracuse Crunch, jonka paras syöttäjä ja kolmanneksi paras pistemies Palát oli tehoilla 13+39=52. Hän voitti koko kevään 2013 pudotuspelien piste- ja syöttöpörssin tehoilla 7+19=26. Crunch eteni aina Calder Cup -finaaleihin saakka, mutta mestaruus meni kuitenkin Grand Rapids Griffinsille otteluvoitoin 4–2. Palát debytoi kauden aikana myös NHL:ssä, jossa hänelle kertyi 14 runkosarjaottelussa tehot 2+2=4. Palát pelasi ensimmäisen NHL-ottelunsa 4. maaliskuuta 2013 vieraissa Pittsburgh Penguinsia vastaan, jolloin hän sai myös yhden syöttöpisteen. Palátin NHL-uran avausmaali syntyi 16. maaliskuuta 2013 Carolina Hurricanesin Justin Petersin taakse. Hänen osumansa jäi Lightningin 4–1-voittoon päättyneen ottelun ratkaisumaaliksi.


title: Ondřej Palát

text: Kaudella 2013–2014 Palát vakiinnutti paikkansa Lightningin NHL-miehistössä. Hänen varsinainen tulokaskautensa toi 81 runkosarjaottelussa tehot 23+36=59 sekä kolmessa playoff-ottelussa tehot 2+1=3. Palát sijoittui tulokkaiden pistepörssissä toiseksi edellään vain Colorado Avalanchen Nathan MacKinnon. Hän oli myös Lightningin paras pistemies New York Rangersiin kaupatun Martin St. Louis'n jälkeen. Palát valittiin kauden päätteeksi NHL:n tulokkaiden tähdistökentälliseen. Hän oli ehdolla myös kauden parhaalle tulokkaalle myönnettävän Calder Memorial Trophyn voittajaksi, mutta palkinto meni Nathan MacKinnonille. Kesäkuussa 2014 Palát teki kolmivuotisen jatkosopimuksen Lightningin kanssa.


title: Ondřej Palát

text: Palát edusti Tšekkiä Sotšin olympiakisoissa 2014. Hän pelasi myös alle 20-vuotiaiden MM-kilpailuissa vuonna 2011 sekä alle 18-vuotiaiden MM-kilpailuissa vuosina 2008 ja 2009. Vuoden 2008 turnaus eteni I-divisioonassa, jonka A-lohkon kultaa Palát voitti ja jakoi kuudella osumallaan sarjan maalipörssin voiton joukkuetoverinsa Tomáš Kubalíkin kanssa.


title: Ondřej Palát

text: Palátin isä Pavel valmentaa HC Frýdek-Místekin U16-junioreita.


title: Antoni Maria Alcover

text: Antoni Maria Alcover i Sureda (2. helmikuuta 1862 - 8. tammikuuta 1932) oli espanjalainen pappi ja kirjailija, joka oli kiinnostunut myös kielitieteestä ja folkloristiikasta.


title: Antoni Maria Alcover

text: Alcover keräsi kotiseutunsa legendoita ja kansansatuja ja julkaisi ne salanimellä Jordi d’es Racó. Hän osallistui hankkeeseen, jossa kirjoitettiin ensimmäistä katalaanin kielen suurta sanakirjaa.


title: IBU-Cup 2008–2009

text:
IBU-Cup 2008-09 alkoi 29. marraskuuta Ruotsin Idrestä ja päättyi 14. maaliskuuta Italian Val Ridannaan.
Ohjelmaan kuului kahdeksan kilpailuviikonloppua. Ohjelmassa oli pikakilpailuja, takaa-ajoja ja normaalimatkoja.


title: Ikoinniemen Haukkavuoren kalliomaalaus

text: Ikoinniemen Haukkavuoren kalliomaalaus sijaitsee Savonlinnassa Etelä-Savossa. Vaatimattoman kalliomaalauksen löysi Risto Kupiainen vuonna 1992 liittyen Hannu Poutiaisen, Martti Koposen ja hänen kalliomaalausten etsintäprojektiin. Maalauksella ei ole ajoitusta.


title: Ikoinniemen Haukkavuoren kalliomaalaus

text: Ikoinniemi sijaitsee noin 7 kilometriä kaakkoon Savonlinnan tuomiokirkosta. Siellä kohoaa jyrkkänä Haukkavuori, jonka juurella on pieni Sorvalampi. Se oli muinoin kapea salmi Saimaan vesistössä aikana, jolloin sen vedenpinta oli nykyistä paljon korkeammalla. Nykyään lampi on 19 metrin päässä kallioseinämältä, jota erottaa lammesta metsäinen rantakaistale. Maalaukset sijaitsevat 3,8 metrin korkeudella maan pinnasta.


title: Ikoinniemen Haukkavuoren kalliomaalaus

text: Maalauskallio sijaitsee 700 metrin päässä läheisestä Ikoinniemen linnavuoresta.


title: Ikoinniemen Haukkavuoren kalliomaalaus

text: Korkealla 3,8 metrin korkeudella erottuu kaksi katkelmallista ihmishamoa, jotka on maalattu alekkain. Ylimmän tikku-ukon pituus on 40 senttimetriä ja alempi on saman kokoinen, mutta ei niin selvä. Niiden ympärillä näkyy punaväriä 1,7×0,6 metrin alalla.


title: Feng Yuxiang

text: Feng Yuxiang (Wade-Giles: Feng Ju-hsiang; 6. marraskuuta 1882 Xingjizhen, Zhili (nyk. Hebei) – 1. syyskuuta 1948 Mustameri) oli kiinalainen sotaherra, joka hallitsi merkittäviä osia Pohjois-Kiinasta 1920-luvulla. Hänet tunnettiin ”kristittynä kenraalina”.


title: Feng Yuxiang

text: Feng liittyi Kiinan armeijaan 11-vuotiaana eikä juuri käynyt kouluja. Hän yleni vähitellen Yuan Shikain komentamassa Beiyangin armeijassa. Ollessaan komppanianpäällikkönä hän osallistui Qing-dynastiaa vastaan suunnatun sotilasjärjestön perustamiseen, minkä seurauksena hänet erotettiin keisarillisesta armeijasta Wuchangin kansannousun aikana lokakuussa 1911 ja vangittiin. Myöhemmin hän kuitenkin pääsi takaisin armeijaan. Kiinan historiaa leimanneena niin sanottuna sotaherrojen aikana Feng tunnettiin värikkäänä hahmona. Hän sai lempinimen ”kristitty kenraali” käännyttyään vuonna 1914 metodistiksi. Hän yritti käännyttää myös joukkojaan kristinuskoon ja vaati näiltä protestanttista etiikkaa, sosiaalisten uudistusten tukemista ja tiukkaa velvollisuudentuntoa. Legendan mukaan hän olisi myös ”kastanut” sotilaitaan ruiskuttamalla näiden päälle vettä paloletkulla.


title: Feng Yuxiang

text: Sotaherrojen välisen valtakamppailun aikana Feng eteni urallaan vaihtamalla usein puolta. Pohjois-Kiinassa valtaa pitäneen kenraali Wu Peifun ollessa vuonna 1924 sotimassa Zhang Zuolinia ja etelän Kuomintang-joukkoja vastaan Feng, joka oli yksi Wun alaisista komentajista, petti yllättäen päällikkönsä ja kaappasi 23. lokakuuta vallan Pekingissä. Tämän jälkeen Feng ja Zhang Zuolin pyysivät Duan Qiruin väliaikaiseksi presidentiksi ja jakoivat keskenään vallan. He myös kutsuivat Sun Yat-senin Pekingiin neuvottelemaan Kiinan yhdistämisestä, mutta hän kuoli pian saavuttuaan. Zhang kuitenkin syrjäytti Fengin ja tämä joutui peräytymään Luoteis-Kiinaan. Feng liittoutui keväällä 1925 Kuomintangin kanssa ja ryhtyi saamaan armeijansa kehittämiseen tukea Neuvostoliitolta, jossa hän myös vieraili kesällä 1926. Kun Kuomintangin johtaja Tšiang Kai-šek käynnisti 1927 niin sanotun pohjoisen sotaretken Kiinan yhdistämiseksi, Feng ryhtyi tukemaan häntä Keski-Kiinasta käsin. Kun Kuomintang jakautui syksyllä 1927 kahtia, Feng tuki Tšiang Kai-šekin oikeistosiipeä ja auttoi häntä eliminoimaan kommunistit ja vasemmisto-kuomintangilaiset. Pohjoisen sotaretken ratkaisuvaiheessa Feng ja niin ikään Kuomintangiin liittynyt Shaanxin sotaherra Yan Xishan valtasivat Pekingin kesäkuussa 1928. Tšiang Kai-šek nimitti Fengin uuden hallituksen varapääministeriksi.


title: Feng Yuxiang

text: Jo vuonna 1929 Feng ja Yan Xishan katkaisivat yhteistyönsä Kuomintangin kanssa, koska he eivät päässeet yksimielisyyteen joukkojensa kotiuttamisesta. Feng ja Yan muodostivat helmikuussa 1930 liiton, mutta Kuomintangin joukot löivät heidät vielä saman vuoden aikana ja molemmat joutuivat lähtemään maanpakoon. Vuonna 1933 Feng palasi Kiinaan johtamaan vapaaehtoisjoukkoja, jotka taistelivat Mantšuriaan tunkeutuneita japanilaisia vastaan, mutta hän ei saanut suosiotaan palautettua. Vuonna 1947 hän matkusti Yhdysvaltoihin, jossa hän kritisoi julkisesti Tšiang Kai-šekia ja tämän taantumuksellisuutta. Ollessaan palaamassa Yhdysvalloista Feng kuoli tapaturmaisesti neuvostoliittolaisella laivalla syttyneessä tulipalossa lähellä Odessaa.


title: Impi Aro

text: Impi Aallotar Aro (o.s. Ståhlberg, 12. elokuuta 1906 Helsinki – 3. toukokuuta 1996 Helsinki) oli suomalainen näyttelijä ja teatteriohjaaja.


title: Impi Aro

text: Ennen sotia Aro sai toistakymmentä vuotta laulutunteja Raili Kahilaiselta ja teatterikoulutusta 1933–36 Bertha Lindbergin luokalla sekä näytteli Helsingin Työväenteatterissa. Sotien jälkeen hän jatkoi opintojaan Suomen teatterijärjestöjen keskusliiton kursseilla. 1940-luvulla hän näytteli ja ohjasi Kuopiossa, Kemissä, Hämeenlinnassa ja Jyväskylässä ja 1950-luvulla muun muassa Lahden kaupunginteatterissa ja Haagan näyttämöllä.


title: Impi Aro

text: 1950-luvun loppupuolella Aro näytteli sivuosia elokuvissa "Lain mukaan" (1956), "Juha" (1956), "Pikku Ilona ja hänen karitsansa" (1957), "Herra sotaministeri" (1957), "Pekka ja Pätkä miljonääreinä" (1958) ja "Pekka ja Pätkä mestarimaalareina" (1959).


title: Impi Aro

text: Impi Aro oli vuodesta 1936 naimisissa teatterinjohtaja Matti Aron kanssa. Näyttelijät Maria Aro ja Minna Aro ovat heidän tyttärensä.


title: Orivuoren kalliomaalaus

text: Orivuoren kalliomaalaus sijaitsee Pihlajavedellä Savonlinnassa Etelä-Savossa. Tämä vaatimaton kalliomaalaus, joka ei enää käsitä tunnistettavia kuvioita, on tehty kivikaudella.


title: Orivuoren kalliomaalaus

text: Saimaaseen kuuluvan Pihlajaveden Moinselältä työntyy pohjoisrannalta sisään Orilamminlahti, jonka perällä kohoaa Orivuori Orilammen ja sitä ympäröivän suon ääreltä. Orivuoren lounaaseen avautuva kalliojyrkänne on korkea, mutta muinoin Saimaan vedenpinnan ollessa korkeammalla vaikutelma ei ollut niin vaikuttava. Maalaus sijaitsee nykyään noin neljä metriä maanpinnasta mitattuna.


title: Orivuoren kalliomaalaus

text: Maalauskenttä on noin metrin leveä ja 40 senttimetriä korkea. Kuvioita on kolmessa ryhmässä. Kuviot ovat tuhoutuneet eikä selviä merkkejä enää erotu. Oikealla on kolme vierekkäistä pystyviivaa, jotka on tulkittu jäänteiksi venekuvion miehistöviivoista. Keskellä on punaväriä, mutta kuvioita ei pysty erottamaan. Punavärin alla on kaksi pystyviivaa. Kuvioita peittävät osittain harmaat jäkälät.


title: Ampumahiihdon euroopancup 2007–2008

text: Ampumahiihdon euroopancup 2007–2008 alkoi 24. marraskuuta Norjan Geilosta ja päättyi 13. maaliskuuta Ranskan Valromeyyn. Se oli viimeinen kausi IBU-Cupin vanhalla nimellä, ja samalla viimeinen jossa myös juniorit kilpailivat.


title: Ampumahiihdon euroopancup 2007–2008

text: Ohjelmaan kuului kahdeksan kilpailuviikonloppua. Ohjelmassa oli pikakilpailuja, takaa-ajoja ja normaalimatkoja. Myös juniorit kilpailivat samoilla matkoilla omassa sarjassaan.


title: Tarinoita

text: Tarinoita voi tarkoittaa seuraavia:


title: Narcís Monturiol

text: Narcís Monturiol i Estarriol (1819–1885) oli espanjalainen keksijä. Hän tutki navigointia veden alla ja rakensi oman sukellusveneen. Ictineo-niminen vene laskettiin vesille Barcelonan satamassa vuonna 1859. Se oli tehty oliivipuusta, tammesta ja kahden millin kuparilevyistä. Rahtialus murskasi Ictineo I:n mutta Monturiol alkoi heti suunnitella uutta isompaa venettä. Ictineo II laskettiin vesille 1864, ja sen höyrykoneella toimiva versio vuonna 1867. Siitä tuli maailman ensimmäinen polttomoottorikäyttöinen sukellusvene. Telakka romutti sen, koska Monturiol ei maksanut laskujaan.


title: Narcís Monturiol

text: Monturiolilla ei ollut minkäänlaista teknistä koulutusta, mutta hänestä tuli heti paikallinen sankari.


title: Francesc Cambó

text: Francesc Cambó i Batlle (2. syyskuuta 1876 – 30. huhtikuuta 1947) oli katalonialainen konservatiivipoliitikko ja "Lliga Regionalista" -puolueen perustaja. Hän oli yleisten töiden ministeri vuonna 1918 ja valtiovarainministeri 1921-1922.


title: Francesc Cambó

text: Cambó tuli keskiluokkaisesta perheestä. Hän valmistui Barcelonan yliopistosta sekä filosofiasta että oikeustieteestä. Hän osallistui katalonialaismieliseen opiskelijaliikkeeseen, lähti siitä politiikkaan, tuli valituksi kaupunginvaltuustoon ja parlamenttiin.


title: Francesc Cambó

text: Enric Prat de la Riban kuoltua 1917 Cambó valittiin puolueen johtajaksi. Kun maa liukui diktatuuriin vuonna 1923, Cambó vastusti näkyvästi Primo de Riveran hallintoa ja julkaisi useita kirjoja. Vuonna 1931 hän lähti ulkomaille, asui ensin Sveitsissä, toisen maailmansodan aikana Yhdysvalloissa ja viimeiset vuotensa Argentiinassa. Hän käytti omaisuutensa katalonialaisen kulttuurin tukemiseen.


title: Babruiskin lentotukikohta

text: Babruiskin lentotukikohta on Babruiskin kaupungissa, 5 kilometriä ydinkeskustan eteläpuolella, Valko-Venäjän Mahiljoun alueella sijaitseva valkovenäläinen lentotukikohta. Lentotukikohdasta on Minskiin ilmateitse runsaan 140 kilometrin matka.


title: Babruiskin lentotukikohta

text: Lentotukikohtaan on sijoitettuna ainakin Valko-Venäjän ilmavoimien 83. erillinen lentokenttäinsinöörirykmentti (, ) sekä Venäjän ilmavoimien yksikkö, jolla maaliskuussa 2014 oli paikalla kymmenen Suhoi Su-27 -hävittäjää ja useita kuljetuslentokoneita.


title: Tarinoita (Sallan ja Miron matka maailman ympäri -yhtyeen albumi)

text: Tarinoita on Sallan ja Miron matka maailman ympäri -yhtyeen 11. huhtikuuta 2014 julkaistu esikoisalbumi. Albumin kaikki kappaleet on säveltänyt, sanoittanut ja tuottanut yhtyeen jäsen Miro Palokallio. "Tarinoita" nousi ensimmäisellä listaviikollaan Suomen virallisen albumilistan 48. sijalle.


text: Albumin ensimmäinen single "Älä tartu mun siipiini" julkaistiin jo vuoden 2012 lopussa. Kappale pääsi YleX-radiokanavan soittolistalle ja vietti useita viikkoja kanavan "Himoituimmat"-listan kärkisijoilla. Kesäkuussa 2013 julkaistiin single albumin nimikappaleesta. Kolmas single, "Palataan asiaan", julkaistiin marraskuun lopussa 2013. 21. helmikuuta 2014 julkaistiin singlenä kappale "Peili", jossa on mukana PMMP-yhtyeestä tuttu Mira Luoti.


title: Andrej Šustr

text: Andrej Šustr (s. 29. marraskuuta 1990 Plzeň, Tšekkoslovakia) on tšekkiläinen jääkiekkopuolustaja, joka pelaa NHL-joukkue Anaheim Ducksin organisaatiossa. Hän on peräti 203 cm pitkä, mikä teki Šustrista Tyler Myersin ohella toiseksi pisimmän kaudella 2013–2014 NHL:ssä esiintyneen pelaajan. Hän luistelee kokoisekseen varsin nopeasti ja Šustrin muihin vahvuuksiin kuuluvat syöttäminen, paineensietokyky, ulottuvuus ja sijoittuminen. Hänen tulisi kuitenkin käyttää kokoaan useammin hyväksi sekä pelata fyysisemmin. Šustr pelasi osan kaudesta 2013–2014 myös AHL-joukkue Syracuse Crunchissa. Hän laukoo oikealta.


title: Andrej Šustr

text: Šustr on HC Plzeňin kasvatti. Hän siirtyi kesken B-juniorikauden 2005–2006 HC Dukla Jihlavaan, josta Šustr palasi taas Plzeňiin kaudeksi 2007–2008. Kaudella 2008–2009 hän ehti pelata Plzeňin U20-junioreiden lisäksi myös kaksi miesten peliä lainalla 2. Národní hokejová ligan HC Rokucanyssa, kunnes Šustr siirtyi kesken kauden Pohjois-Amerikkaan NAHL-joukkue Kenai River Brown Bearsin riveihin. Kaudeksi 2009–2010 hän siirtyi USHL-joukkue Youngstown Phantomsiin.


title: Andrej Šustr

text: Vuosina 2010–2013 Šustr pelasi University of Nebraska Omahan yliopistojoukkueessa. Hänet valittiin kahdella jälkimmäisellä kaudellaan WCHA:n akateemiseen tähdistökentälliseen. Viimeisellä yliopistokaudellaan 2012–2013 Šustr kuului myös UNO:n kapteenistoon. Hän oli joukkueen tehokkain puolustaja tehoilla 6+19=25 ja valittiin kauden päätteeksi WCHA:n kolmanteen tähdistökentälliseen. Šustr osallistui jo kesällä 2012 Tampa Bay Lightningin harjoitusleirille. Yliopistokautensa päätteeksi, maaliskuussa 2013 hän teki kaksivuotisen tulokassopimuksen joukkueen kanssa. Šustr pelasi jo samana keväänä kaksi ensimmäistä NHL-otteluaan, niistä ensimmäisen 29. maaliskuuta 2013 New Jersey Devilsia vastaan. Niiden jälkeen hän siirtyi loppukaudeksi AHL-joukkue Syracuse Crunchin vahvuuteen. Joukkue eteni Calder Cup -finaaleihin saakka, mutta mestaruus meni lopulta Grand Rapids Griffinsille voitoin 4–2.


title: Andrej Šustr

text: Šustr edusti Tšekkiä alle 20-vuotiaiden MM-kilpailuissa vuonna 2010.


title: Syötti (täsmennyssivu)

text: Syötti voi tarkoittaa ainakin seuraavia:


title: Kuninkuusravit 2009

text: Kuninkuusravit 2009 järjestettiin Lappeenrannassa 8.–9. elokuuta. Kyseessä olivat neljännet kaupungissa pidetyt Kuninkuusravit. Aikaisemmat oli järjestetty vuonna 1955, joilloin paikkana oli Lappeenrannan vanha ravirata, sekä 1977 ja 1993.


title: Kuninkuusravit 2009

text: Ravikuninkaaksi Lappeenrannassa kruunattiin Jouko Tarvaisen ohjastama ja valmentama Patrikin Muisto. Se voitti kaksi ensimmäistä osalähtöä ja sijoittui päätösmatkalla toiseksi. Kolme edellistä ravikuninkuutta voittanut Saran Salama tuli kokonaiskilpailussa toiseksi ja päätösmatkan voittaja Huiman Pyste kolmanneksi. Patrikin Muiston voitto oli suuri yllätys, sillä ori oli noussut suomenhevosten kovimpiin sarjoihin vasta saman vuoden aikana.


title: Kuninkuusravit 2009

text: Tammojen kuningatarkilpailun voitti Pertti Puikkosen ohjastama ja valmentama I.P. Vipotiina, joka otti Lappeenrannassa ensimmäisen kolmesta peräkkäisestä kuningatartittelistään. Kahden ensimmäisen matkan jälkeen kilpailua johti edellisen vuoden kuningatar Velin Vinke, joka kuitenkin romahti 3 100 metrin matkalla kauas kärjestä ja jäi kokonaiskilpailussa viidenneksi. Yhteistuloksissa toiseksi sijoittui Oktaavia, jonka saattoi mennettää voittonsa päätösmatkan laukkaan.


title: Kuninkuusravit 2009

text: Kuninkuusravien yhteydessä kilpaillaan perinteisesti myös 4- ja 5-vuotiaille suomenhevosille tarkoitetut Pikkuprinssi ja Pikkukunkku. 4-vuotiaiden Pikkuprinssin voitti Lappeenrannassa Akseli Lahtisen ohjastama Pihlajan Aaroni ja 5-vuotiaiden Pikkukunkun Markku Hietasen Linkori.


title: Ihmeiden aika

text: Ihmeiden aika voi tarkoittaa ainakin seuraavia:


title: Uuden Venäjän kuvernementti

text: Uuden Venäjän kuvernementti (, ) oli Venäjän keisarikunnan kuvernementti vuosina 1764–1783 ja uudelleen, entistä laajempana vuosina 1797-1802. Kuvernementtikaupunkina oli aluksi Krementšuk (1764-1783), vuosina 1797-1802 Novorossijsk (nykyinen Dnipro). Vuonna 1802 laaja Uuden Venäjän kuvernementti pilkottiin pienempiin osiin, useammaksi uudeksi kuvernementeiksi.


title: Uuden Venäjän kuvernementti

text: Kuvernementin alue laajeni vuosien kuluessa. Vuonna 1800 kuvernementti oli paikallishallintoa varten jakautunut 12 kihlakuntaan (ujezd).


title: Uuden Venäjän kuvernementti

text: Uuden Venäjän kuvernementin hajoamisesta huolimatta Venäjän keisarikunnan Mustanmeren pohjoispuolisista alueista käytettiin ainakin joissain yhteyksissä myöhemminkin nimitystä "Uusi-Venäjä".


title: Uuden Venäjän kuvernementti

text: Esimerkiksi vuosina 1822–1874 Venäjän keisarikunnan eteläosissa, pitkälti aiemman Uuden Venäjän kuvernementin alueen kattaen, sijaitsi Uuden Venäjän ja Bessarabian kenraalikuvernementti, eli "Uuden Venäjän aluepiiri" (Novorossijski i Bessarabskoje general-gubernatorstvo, Novorossijski krai). Se jakautui useisiin kuvernementteihin tai alueisiin (oblast). Aluepiirin johtajalla oli kenraalikuvernöörin arvo. Eräs tunnetuimpia kenraalikuvernöörejä oli vuosina 1823–1854 tehtävää hoitanut Mihail Vorontsov


title: Uuden Venäjän kuvernementti

text: Ruotsalaisen tietosanakirjan Nordisk familjebok toinen laitos (1916) käyttää nimitystä "Etelä- eli Uusi-Venäjä" () kuvaamaan tuolloisen neljän kuvernementin (Bessarabian, Hersonin, Taurian ja Jekaterinoslavin kuvernementit) käsittämää aluetta.


title: Allit

text: Allit voi tarkoittaa seuraavia:


title: Palvelusisäänkäynti

text: Palvelusisäänkäynti on tila asuinkerrostalossa huoneiston ja porrashuoneen, rivi- ja pientaloissa huoneiston ja sisäänkäynnin välissä. Tähän ovien rajaamaan tilaan on mahdollisuus toimittaa tilauksia asukkaan poissa ollessa ilman pääsyä itse asuinhuoneistoon.


title: Palvelusisäänkäynti

text: Palvelusisäänkäynnin käyttö perustuu sähköiseen lukitusjärjestelmään, joka sallii sähköisen avaimen käytön kotiin toimitettavia tuotteita tilattaessa. Tilaaja hallitsee itse sähköistä avainta ja muuttaa sitä tarvittaessa. Hän voi myös määritellä aikaikkunan jonka sisällä toimitus tapahtuu. Sähköisen avaimen käyttö on perinteisiin avaimiin nähden merkittävästi turvallisempaa, sen korvaaminen uudella on edullista, nopeaa ja yksinkertaista ja sen jakaminen on helppoa. Palvelusisäänkäynti on mitoitettu yleisimmille kotiintoimituksille. Se voidaan varustaa haluttaessa kylmälaitteilla elintarviketoimituksia varten.


title: Klooriprofaami

text: Klooriprofaami (CHClNO) on karbamaatteihin kuuluva orgaaninen yhdiste. Yhdistettä käytetään kasvien kasvua säätelevänä aineena ja herbisidinä eli rikkakasvien torjuntaan.


title: Klooriprofaami

text: Huoneenlämpötilassa klooriprofaami on kellertävä tai ruskehtava kiteinen aine. Se liukenee vain niukasti veteen, mutta paremmin orgaanisiin liuottimiin kuten asetoniin, ksyleeniin, dikloorimetaaniin ja alifaattisiin hiilivetyihin.


title: Klooriprofaami

text: Klooriprofaami estää kasvien solunjakautumisessa mitoosia. Lisäksi yhdiste häiritsee fotosynteesiä, oksidatiivista fosforylaatioita ja mikrotubuluksien kehittymistä. Ihmiselle klooriprofaami ei ole erityisen myrkyllistä, mutta voi aiheuttaa hengitettynä kurkkukipua ja ärsytystä, nieltynä huonovointisuutta ja iholla allergisen reaktion.


title: Klooriprofaami

text: Klooriprofaamia voidaan valmistaa m-kloorianiliinin ja isopropyyliklooriformiaatin välisellä reaktiolla.


title: Klooriprofaami

text: Klooriprofaami on selektiivinen rikkaruohomyrkky, jota käytetään yksivuotisten rikkakasvien torjuntaan monilta viljelmiltä. Se on myös kasvien kasvua säätelevä aine, joka estää itämistä. Tämän vuoksi sitä käytetään perunoiden itämisen estämiseen varastoinnin aikana ja tämä on ainoa käyttökohde, johon klooriprofaami on hyväksytty Yhdysvalloissa.


title: Huikas

text: Huikas on Tampereen itäinen kaupunginosa, joka sijaitsee Tampereen kaupunkiin vuonna 1947 liitetyn Messukylän kunnan alueella. Kaupunginosan eteläpuolitse kulkee Sammon valtatie. Huikkaan pääkatu on Ali-Huikkaantie, joka ulottuu Sammon valtatieltä pohjoiseen Teiskontielle (valtatie 12). Naapurikaupunginosia ovat Uusikylä, Ruotula, Pappila, Ristinarkku ja Hakametsä.


title: Huikas

text: Huikas on saanut nimensä Messukylän kunnan, alkujaan Suur-Pirkkalan pitäjän Takahuhdin kylään kuuluneesta Huikkaan talosta, joka mainittiin vuoden 1540 maakirjassa. Talon ensimmäinen tunnettu omistaja oli Heikki Irjainen. Tammerkosken kestikievari siirrettiin vuonna 1779 Huikkaaseen. Talo jaettiin myöhemmin Ali- ja Yli-Huikkaan tiloiksi. Tampereen kaupunki osti Ali-Huikkaan vuonna 1933 ja sen vuonna 1905 valmistunut päärakennus on nykyisin Tampereen seurakuntien omistuksessa. Huikkaan asemakaavat vahvistettiin vuosina 1948, 1951 ja 1956.


title: Tomira Savtschenko

text: Tomira Isabella Margaretha Eugenia (Toma) Savtschenko oik. "Savtschenko-Aleksandrov", o.s. "Lis-Rudnicka" (2. marraskuuta 1918 Orenburg – 21. maaliskuuta 2005) oli suomalainen elokuvakriitikko, joka kirjoitti kritiikkejä Työkansan Sanomiin, Kansan Uutisiin ja Vapaaseen Sanaan. Hän näytteli kolmessa elokuvassa.


title: Savtschenko

text: Savtschenko on seuraavien henkilöiden sukunimi:


title: Ritva Savtschenko

text: Ritva Savtschenko (s. 17. heinäkuuta 1945) oli 1991-2005 Elintarviketyöläisten Liiton puheenjohtaja. Hän on koulutukseltaan filosofian maisteri.


title: Seppo Bruun

text: Seppo Bruun (s. 1946) on suomalainen lehti- ja radiotoimittaja, tietokirjailija ja varhaiskasvatuksen asiantuntija.


title: Seppo Bruun

text: Bruun työskentelee vielä eläkeiässäkin helsinkiläisen vapaan kasvatuksen ideologian pohjalle perustetun päiväkodin Pakilan Lastenpaikan johtajana. Hän on toiminut päiväkodissa vuodesta 1972 asti, jolloin tuli sinne aluksi viikoksi Erik Schüllerin sijaiseksi. Bruun kouluttautui sittemmin lastentarhanopettajaksi.


title: Seppo Bruun

text: Riihimäen lasitehtaan liepeillä lapsuutensa viettänyt Bruun toimi 1960-luvulla toimittajana aluksi Kansan Uutisten urheilutoimituksessa ja sitten autourheiluun erikoistuneen Vauhti-lehden toimitussihteerinä. Vuonna 1966 Seppo Bruun oli Ilkka Sysimetsän ohella toinen Stump-nuortenlehden perustajista ja toimi myös sen päätoimittajana. Lehtityön ohella Bruun toimi valomiehenä muun muassa Soulset-yhtyeen esiintymisissä ja Helsingissä järjestetyissä nuorten muotinäytöksissä. Stump-kauden jälkeen hän toimi Minkki Oy:n mainososastolla ja asevelvollisuusaikana Ruotuväki-lehden toimittajana.


title: Seppo Bruun

text: 1980-luvun lopulla Seppo Bruun juonsi Kosti Kotirannan kanssa Yleisradiossa lasten puhelintoivekonsertteja ja päätyi sitä kautta perusteilla olleen Radiomafia-kanavan suunnittelu- ja toimitustyöhön.


title: Seppo Bruun

text:
Bruun on kirjoittanut musiikkiaiheisia tietoteoksia, kuten vuonna 1968 Pekka Gronowin kanssa tekemänsä "Popmusiikin vuosisata". Vuonna 1999 Bruun palkittiin työryhmän jäsenenä kirjasta "Jee jee jee – suomalaisen rockin historia" (WSOY 1998) sekä samannimisestä radiosarjasta. Muut tekijät ovat Jukka Lindfors, Santtu Luoto ja Markku Salo.
Lisäksi Bruun on toimittanut suomeksi Mark Levengoodin lasten viisauksia sisältävät kirjat "Vanhat tädit eivät muni" ja "Ystävä sä lapsien anna villoja".


title: Seppo Bruun

text: Bruun on perustanut kesäpaikkaansa Iniöön kesäisen kulttuuritapahtuman Iniö Folkin. Tapahtuma on järjestetty vuodesta 2008 alkaen.


title: G. W. Sundmans

text: G. W. Sundmans oli Helsingin Etelärannassa toiminut ravintola, joka sulki ovensa vuonna 2015. Ravintola oli rakennettu vanhaan helsinkiläiseen porvaristaloon, ja se muodostui viidestä huoneesta, kahdesta kokoustilasta, auditoriosta sekä erilaisiin tilaisuuksiin ja maistiaisiin soveltuvasta viinikellarista.


title: G. W. Sundmans

text: Ravintola sai nimensä kauppalaivan kapteeni, kauppias Gustaf Wilhelm Sundmanista (1777–1835), joka rakennutti talon vuosina 1817–1820. Talon piirustukset laati Helsingin historiallisen keskustan ilmeen luoja, maineikas Carl Ludvig Engel. Alakerta oli vanhan perinteen mukaan varattu kauppaliikkeille, yläkerta omistajan asuin- ja edustuskäyttöön.


title: G. W. Sundmans

text: Gustaf Wilhelm Sundman kohosi ajan mittaan Helsingin johtomiesten joukkoon ja osallistui vahvasti muun muassa sataman kehittämiseen. Hänen kuoltuaan talo oli pitkään Sundmanin perikunnan hallussa ja siirtyi vuonna 1861 hänen pojalleen, varakkaalle kauppaneuvos Carl Wilhelm Ignatius Sundmanille. Myöhemmin talo oli pitkään Victor Ekin ja tämän perikunnan omistuksessa ja toimi myös Oy Victor Ek Ab:n toimitiloina. Ravintolatoiminta alkoi rakennuksessa vuosina 1988–1989 tehdyn peruskorjauksen jälkeen. Ravintolan kunnostuksen suunnitteli sisustusarkkitehti Tuula Hägerström. Hän sanoi halunneensa ravintolaan "suomenruotsalaista rentouden ja hienouden yhdistelmää", jossa on hienoutta ja korrektia käytöstä yhdistettynä luontevuuteen.


title: G. W. Sundmans

text: G. W. Sundmans sai vuonna 2001 arvostetun Michelin-tähden mutta menetti sen vuonna 2008. Se sai kuitenkin vuonna 2013 Michelin-oppaassa "Rising Star" -kunniamaininnan. Lisäksi G. W. Sundmans sai vuonna 2001 Suomen Gastronomien seuran myöntämän Vuoden ravintolan tittelin.


title: G. W. Sundmans

text: Ravintolatoimintaa tiloissa pyöritti Royal Ravintolat, joka muutti ravintolan vuoden 2015 alussa tilausravintolaksi ja sulki ravintolan kokonaan vuoden lopulla.


title: K2-vitamiinit

text: K2-vitamiinit eli menakinonit (MK) kuuluvat rasvaliukoisten K-vitamiinien ryhmään. Vihreistä kasveista ja kasviöljyistä saatavasta K1-vitamiinista eli fenokinonista poiketen K2-vitamiinien alkuperänä on bakteeritoimintasuolistossa, fermentointi elintarviketuotannossa tai kehonsisäinen biosynteesi K1-vitamiinista K2-vitamiiniksi.


title: K2-vitamiinit

text: Vitamiiniluokituksessa K-vitamiinit eivät noudata normaalia aakkosjärjestystä, koska aluksi kiinnitettiin huomiota vain niiden osuuteen veren hyytymisessä. Tuon ilmiön saksankielisestä termistä – Koagulation – saivat nämä K-vitamiinit nimensä. Sittemmin on oivallettu menakinoneiden monivaikutteisuus. Tuoreissa tutkimuksissa on saatu viitteitä K2-vitamiinin roolista muun muassa sydän- ja verisuonitautiensekä osteoporoosin ehkäisyssä.


title: K2-vitamiinit

text: K2-vitamiineja on löydetty monistaelimistä: sylkirauhasista, aivoista, munuaisista, haimasta , sydämestä ja maksasta. Noin maksaan varastoituneesta K-vitamiinista on K2-vitamiineja. Maksasta menakinoneja leviää lähinnä LDL-kolesterolin mukana verisuoniapitkin kaikkialle elimistöön.


title: K2-vitamiinit

text: K2-vitamiinien yhtenä tehtävänä on toimia koentsyyminä koko kehon Gla-proteiinien synteesissä, jossa ne tulevat toimintakykyisiksi. Tähän mennessä on löydetty 17 erilaista Gla-proteiinia, mutta kaikkien niiden tarkoitusta ei vielä ole pystytty selvittämään.


title: K2-vitamiinit

text: Maksassa menakinonit aktivoivat tarvittaessa veren hyytymistä valvovaa seitsemää erilaista proteiinia, johon ryhmään kuuluvat hyytymistekijät II ,VII, IX,X, antitrombiiniproteiinit C ja S sekä antigeeninä toimiva proteiini Z.


title: K2-vitamiinit

text: Muista Gla-proteiinista tunnetuin lienee luun Gla-proteiini eli osteokalsiini (OC), jota tarvitaan kalsiumin sitoutumiseen luustoon ja hampaisiin . Verisuonten kalkkeutumista ehkäisee matriisi-Gla-proteiini (MGP) ja solujen kasvua rajoittaa Gas6. Gla-rich-proteiinin (GRP) puolestaan on todettu sitovan kalsiumia pehmytkudosissa. K-vitamineista riippuvaisia proteiineja ovat myös PRGP1, PRGP2, TMG3, TMG3 , periostin sekä Tgfbi.


title: K2-vitamiinit

text: K2-vitamiini vaikuttaa myös aivoissa ainakin myeliinin tuotantoon.


title: K2-vitamiinit

text: K2-vitamiinin kemiallinen rakenne selvisi jo vuonna 1929. Metyloity naftokinonirengas on kaikkien K-vitamiinien yhteinen rakenneosa. Menakinoneissa siihen liittyy n-määrä isopreeniyksiköitä 3-asennossa, jotka muodostavat erimittaisia polyisopreeni-sivuketjuja.


title: K2-vitamiinit

text:
K2-vitamiineja tiedetään olevan 10 erilaista elimistössä toimivaa muotoa. Niistä tunnetuimmat ovat MK-4 ja MK-7.
Kasviperäisen fyllokinonin muuntuminen MK-4:ksi elimistössä oli pitkään selvittämätön prosessi. Tuoreimman tutkimustiedon mukaan menakinoni-4:ää syntyy biosynteesissä eri puolilla kehoa, etenkin aivoissa, luustossa ja rasvakudoksessa MenA- ja UBIAD1-entsyymien avulla. Muut menakinonit sen sijaan ovat bakteeritoiminnan tulosta . Menakinoni-4:n merkitys ihmisruumiissa on vielä suurelta osin arvoitus. Sen vaikutus verenkierrossa on kuitenkin hyvin lyhytaikainen – korkeintaan kahdeksan tuntia.


title: K2-vitamiinit

text: Ravinnosta MK-4:ää saa eniten kananlihasta, kananmunista, voista, kalasta sekä lihasta.


title: K2-vitamiinit

text: MK-5:n alkuperä on suoliston "Bacillus lentus"-bakteerikannassa kun MK-6 taas on kehon "Eubacterium lentum"- bakteerien valmistamaa vitamiinia. Niitä molempia löytyy hieman hapankaalista.


title: K2-vitamiinit

text: Kehon oma "Veillonella"-bakteeristo tuottaa MK-7:ää ruuansulatuselimistössä. Tämän pitkäketjuisen menakinonin puoliintumisaika verenkierrossa on yli kolme vuorokautta.


title: K2-vitamiinit

text: Menakinoni-7:n runsain lähde elintarvikkeiden joukossa on "Bacillus subtilus natto" –bakteerikannalla hapatettu soijavalmiste, natto, joka kuuluu monien japanilaisten aamiaisruokavalioon. Siitä eristettyä MK-7-vitamiinia käytetään ravintolisissä.


title: K2-vitamiinit

text: Länsimaisessa ruokavaliossa sitä löytyy joissain juustoissa sekä hapatetuissa maitotuotteissa.


title: K2-vitamiinit

text: Kehon oma MK-8-vitamiini on "Enterobacteria"-kannan tuotantoa suolistossa. MK-9-muotoja syntyy ruuansulatuselimistössä "Mycobacterium phlei "-bakteerien toiminnan tuloksena. Niidenkin vaikutus elimistössä kestää useita päiviä.


title: K2-vitamiinit

text: Ruuasta saatavat MK-8 ja MK-9 -vitamiinit ovat maitohappo- ja propionihappobakteerikäymisen tulosta. Niinpä monet hapatetut elintarvikkeet ja varsinkin maitotuotteet sisältävätkin runsaasti K2-vitamiinia. Suomalaisessa ruokavaliossa parhaiksi lähteiksi on todettu Edam-juusto ja normaalirasvainen viili.


title: K2-vitamiinit

text: Lähinnä "Bacteroides"-suvun bakteerit tuottavat näitä hyvin pitkäketjuisia menakinoneja suolistossa. Sieltä ne varastoituvat maksaan.


title: K2-vitamiinit

text: Elintarvikkeista niitä ei juurikaan löydy. Tosin joistain juustoista on mitattu myös MK-10 -pitoisuuksia.


title: K2-vitamiinit

text: Kasvikunnasta saatavaan fyllokinoniin pohjautuva entsyymiperäinen menakinonin valmistus täydentää kehonsisäistä bakteerituotantoa, joka vanhemmalla iällä supistuu merkittävästi. Ravintona nautittu K2-vitamiini imeytyy suolistossa lähes täydellisesti, kun taas kasviperäisestä K1-vitamiinista saatu hyöty on vain 10 % luokkaa. Niinpä K-vitamiinin todellisesta kokonaissaannista K1- ja K2-vitamiineilla lienee yhtä merkittävä osuus. K-vitamiinin laskennallinen kokonaissaanti, joka sisältää siis sekä K1- että K2-vitamiinit, oli Suomessa vuonna 2007 keskimäärin 91 µg/vrk. Tuo määrä on riittävä veren hyytymisen varmistamiseen, mutta K2-vitamiineilla on todettu olevan muitakin tehtäviä. Niinpä aikuisväestöllä, joka ei käytä K2-ravintolisiä, on löydetty 20–30 % aktivoitumatta jäänyttä osteokalsiinia ja MGP:tä. Se viittaa vahvasti K2-vitamiinin saannin riittämättömyyteen. Tosin myös K1-vitamiini aktivoi osteokalsiinia, joten tutkimustulos voi merkitä myös tuon vitamiinin puutetta.


title: K2-vitamiinit

text:
Elinikätilastoa johtavassa Japanissa syödään runsaasti K2-vitamiinipitoisuudeltaan ainutlaatuista nattoa. Niinpä MK-7 vitamiinin saanti ravinnosta saattaa siellä olla 70–100 mikrogrammaa (µg) vuorokaudessa.
Parhaita K2-vitamiinin lähteitä:
Mittaustulokset ovat vain suuntaa antavia.


title: K2-vitamiinit

text: Terveellä aikuisella arvellaan suolistobakteerien riittävän tyydyttämään kehon välttämättömän K-vitamiinitarpeen. Jos bakteerikanta syystä tai toisesta tuhoutuu, niin puutosoireita alkaa näkyä 3-4 viikon jälkeen. Ripuli ja antibioottien pitkäaikainen käyttö ovat ruuansulatuskanavan bakteeristolle tuhoisia.


title: K2-vitamiinit

text: K-vitamiinin puutostila ilmenee nenäverenvuotona, mustelmaherkkyytenä, suoliston verenvuotona, alttiutena luunmurtumiin, ruuansulatusongelmina tai anemiana. Jalkojen ja käsien kylmäherkkyys saattaa viitata myös K2-vajeeseen. Kivulias luupiikkikin voi johtua samasta syystä.


title: K2-vitamiinit

text: Raskauden loppuvaiheessa K2-vitamiinia on elimistössä vähemmän kuin normaalisti. Vastasyntyneille voidaan antaa K-vitamiinipistos synteettisen K1-vitamiinin muodossa verenvuotovaaran vuoksi. Nuorillakin on todettu K-vitamiinin vajausta. Tähän voi olla syynä pikaruuan myötä vähentynyt K-vitamiinin saanti. On myös pidettävä mielessä, että osteokalsiini, joka kiinnittää kalsiumia luustoon, on jopa kymmenen kertaa aktiivisempi kasvuiässä kuin aikuisena. Sen toiminta edellyttää runsasta K2-vitamiinin saantia. Yli 40-vuotiailla aktivoitumattoman osteokalsiinin määrä veressä vähenee, mitä pidetään merkkinä K-vitamiinin puutteesta. Sitä voidaan kompensoida K2-vitamiinivalmisteilla. Merkittävää tämän vitamiinin vajetta on todettu Crohnin taudissa ja Alzheimerin taudissakin.


title: K2-vitamiinit

text: Vain harvoista elintarvikkeista löytyy runsaasti K2-vitamiinia. Sen takia on alettu valmistaa menakinonia sisältäviä ravintolisiä(B5). Markkinoilta löytyy sekä MK-4 että MK-7 -muodossa olevaa K2-vitamiinia. Menakinoni-7 on niistä pitkävaikutteisempi ja sen imeytyminen tableteista on noin 78 % luokkaa.


title: K2-vitamiinit

text: Pakkauksissa suositeltu MK-7:n päiväannos on 45 µg .Kuitenkin vasta noin 200 µg päiväannoksella K2-vitamiinista riippuvien Gla-proteiinien arvellaan pääsevän lähelle aktiivisuuden maksimitasoa. Joillekin suuremmat annokset ovat aiheuttaneet sydämen tykytystä. Annosmäärän optimointiin kaivataan lisätutkimuksia. Ilmeisesti tarvittavaan K2-vitamiiniannoksen määrään vaikuttavat myös geneettiset tekijät, koska luunmurtumariski sekä verisuonten kalkkeutuminenkin riippuvat perimästä.


title: K2-vitamiinit

text: Verisuonten kalkkeutumisen hoidossa ja ehkäisyssä MK-7-valmisteiden ohella käytettävä omega-3 vähentää suonten seinämiin tarttunutta kolesterolia ja C- sekä E-vitamiini hillitsevät verisuonten tulehdustilaa.D3-vitamiinin kohtuullinen saanti lisää MGP:n määrää verisuonten seinämissä, jolloin kalsiumia poistuu tehokkaammin verisuonten seinämien plakista. Luuston rakennetta vahvistaa K2-vitamiinin lisäksi saatu kalsium ja D-vitamiini, joilla on siis selvä yhteisvaikutus.


title: K2-vitamiinit

text: MK-4-muotoisen K2-vitamiinin vaikuttavat annoskoot liikkuvat 1,5 milligrammasta ylöspäin. Sen lyhyestä bioaktiviteetista johtuen MK-4-ravintolisiä on käytettävä kolmasti päivässä.


title: K2-vitamiinit

text: "Leuconostoc lactis"-bakteerien sekä neljän muun bakteerikannan on tutkittu kohottavan merkittävästi hapanmaitotuotteiden menakinonipitoisuutta. Niiden hyödyntäminen meijeriteollisuudessa tai muidenkin hapatteiden valmistuksessa toisi markkinoilla lisää K2-vitamiinipitoisia elintarvikkeita. Pohjois-Irlannissa Linwoods toi runsaasti K2- vitamiinia sisältävän maidon myyntiin marraskuussa 2012. Norjalainen NattoPharma puolestaan on kehitettänyt K2-vitamiinia sisältävän öljyvalmisteen, jolla voidaan nostaa virvoitusjuomien, vilja- ja maitotuotteiden ja monien muidenkin elintarvikkeiden K2-pitoisuutta huomattavasti.